text:
1. Samleiki
Kjarnin í lærugreinini er danskt mál og danskar bókmentir umframt aðrar bókmentir á donskum máli.
Danskt er fyrsta fremmandamál, sum undirvíst verður í, og er kravd lærugrein frá 3.-9. floksstig. Í 10. flokki er danskt vallærugrein.
Danskt mál og donsk mentan eru partur av norðurlendskari mentan, og tí gevur danskt atgongd til onnur norðurlendsk mál og til eina felags mentanarfatan, sum fremur ein norðurlendskan samleika. Í lærugreinini verður tí eisini undirvíst í svenskum og norskum máli og bókmentum.
Kjarnin í lærugreinini byggir á eitt breitt úrval av donskum tekstum, bæði munnligum, skrivligum og samansettum tekstum, har samspæl er millum skrift, ljóð og mynd. Lærugreinin byggir sostatt á víðkaða teksthugtakið, har omanfyri nevndu teksthugtøk eru umboðað.
2. Endamál
Undirvísingin í donskum hevur til endamáls
- at næmingurin mennir sínar lesi- og skriviførleikar umframt samskiftisevni, so at hann er førur fyri at skilja og at nýta danskt mál í talu og skrift
- at næmingurin fær innlit í danskar og norðurlendskar bókmentir umframt alheimsbókmentir á donskum máli
- at næmingurin mennir sína tilvitan um týdningin av at kunna samskifta og ogna sær vitan á fleiri málum
- at næmingurin ognar sær eitt amboð at leita sær fram vitan og upplýsing í framhaldandi læring síni.
3. Stig og tímatal
Lærugreinin danskt røkkur frá 3.-10. flokk. Í 10. flokki er danskt vallærugrein.
4. Øki
Fakliga innihaldið í lærugreinini er lutað sundur í kjarnaøki og ískoytisøki. Kjarnaøki eru kravd øki, ið fevna um umleið 80% av klokkutímatalinum á hvørjum floksstigi. Ískoytisøki eru valfrí øki, sum lærari og næmingar í einstaka flokkinum velja í felag. Ískoytisøki fevna um umleið 20% av klokkutímatalinum á hvørjum floksstigi. Næmingurin fer til skrivliga próvtøku í kjarnaøkjunum og til munnliga próvtøku í bæði kjarnaøkjum og ískoytisøki.
Kjarnaøki
Lærugreinin danskt hevur 4 ymisk kjarnaøki, ið eru tey somu frá lægsta til hægsta stig. Økini umskarast og virka fyri ein stóran part saman í undirvísingini:
Talaða málið
Kjarnaøkið talaða málið snýr seg um samrøðuna, bæði at lurta og tosa. Samrøðan er vegurin til vitan, kunnleika og samleika, og hon er grundarlag undir øllum samskifti ímillum menniskju. Við at luttaka í kjaki um faklig og tilverulig evni skal næmingurin læra at orða seg greitt og grundgeva sakliga fyri egnum sjónarmiðum. Støðan, samskift verður í, setur karm um samskiftisháttin. Undirvísingin skal tí fevna um ymisk tekstsløg, sum hvørt á sín hátt skulu styrkja fatanina av ymiskum munnligum samskiftisháttum og av leiklutum teirra samskiftandi. Í undirvísingini skal næmingurin gerast kunnugur við málnýtslu í vanligum høpi. Hann skal gerast medvitandi um týdningin av málnýtslu og møguleikum, sum málið hevur sum samskiftismiðil í munnligum og skrivligum samskifti. Hann skal læra rættan, danskan framburð og at taka virknan lut í samrøðu og kjaki á donskum máli. Harafturat skal næmingurin gerast førur fyri at skilja svenskt og norskt og duga at gera seg skilligan á hesum málum.
Skrivaða málið
Kjarnaøkið skrivaða málið snýr seg um at lesa og skriva danskt. At lesa og skriva eru javnskipaðar lærutilgongdir, har næmingurin mennir skriviførleikan við at lesa og lesiførleikan við at skriva. Hugur næmingsins at lesa og skriva skal stimbrast og somuleiðis tilvitan hansara um lesi- og skrivitilgongdina. Arbeitt verður á støðugt hækkandi torleikastøði í mállæru og rættskriving og í samvirkanini millum snið, innihald og ætlan við einum teksti. Samspælið millum mál, innihald, tekstslag og uppliving er ein høvuðstáttur í allari bókmentaundirvísing. Týdningarmikið er, at tekstirnir umboða ymisk tekstsløg og tíðarskeið. Næmingurin skal lesa og viðgera eitt breitt úrval av donskum, norðurlendskum og øðrum tekstum frá fornøld til nútíðina, bæði fagrar bókmentir og yrkisbókmentir. Harumframt skal næmingurin uppliva, at danska málið kann gerast vegurin til ein størri norðurlendskan samanhang.
Samansettir tekstir
Kjarnaøkið samansettir tekstir snýr seg bæði um at lesa og at skapa tekstir. Samansettir tekstir vísir til víðkaða teksthugtakið, har tekstir kunnu vera settir saman av t.d. skrift, ljóði og myndum. Arbeitt verður við ymiskum framsagnarháttum, samsvarandi tí tekstaslag, talan er um. Teksttilfarið fevnir t.d. um myndir, teknisøgur, ymiskar tíðinda-, kjak- og heimildartekstir, yrkistekstir, lýsingartekstir, netsíður, filmar, leikir og songtekstir.
Málkunnleiki
Kjarnaøkið málkunnleiki fevnir um mállæru og málnýtslu. Næmingarnir fáa innlit í málið sum skipan og tilknýti tess til mentan og samleika. Arbeitt verður á støðugt hækkandi torleikastøði í grundleggjandi mállæru. Næmingurin skal gerast tilvitaður um, hvussu hann best nemur sær mál, og hann skal læra at nýta ymiskar hættir at loysa máltrupulleikar.
Ískoytisøki
Ískoytisøki eru valfrí øki, sum lærari og næmingar í einstaka flokkinum semjast um í felag. Ískoytisøki kunnu styðja og lýsa eitt ella fleiri kjarnaøki frá øðrum sjónarhornum og vera við til at menna førleika næmingsins samsvarandi teimum førleikamálum, ið ásett eru. Endamálið við ískoytisøkjum er harumframt at geva skúlum og útbúgvingarbreytum rúm fyri serligum eyðkennum og arbeiðsháttum.
5. Førleikamál
Í lærugreinini donskum eru førleikamálini lutað sundur í støðisførleikar og fakligar førleikar.
Støðisførleikar
Støðisførleikar eru grundleggjandi førleikar, sum menniskju ogna sær tíðliga í lívinum, men sum mugu stimbrast og mennast alt lívið. Støðisførleikar hava avgerandi týdning fyri, at kunnleiki, vitan og førleikar verða ment í øllum lærugreinum. Støðisførleikar eru við til at menna sannkenning, virðing, hugflog og evni til støðutakan og sjálvvirkni. Undirvísingin skal virka fyri, at næmingurin fær hug og sinni at læra og geva sítt íkast til kjak og loysnir.
Í hesum sambandi eru fýra støðisførleikar lýstir við atliti at teimum fortreytum, sum eru galdandi fyri lærugreinina. Í øllum lærugreinum skal næmingurin læra:
- at virða
- at samskifta
- at granska
- at skapa
At virða
At virða er at virka fyri góðari samveru millum menniskju og fyri góðum samanspæli millum menniskju, náttúru og umhvørvi. Virðing fremur tryggleika og trivnað, ið eru fortreytir fyri gagnligari menning. Undirvísingin skal virka fyri, at hvør einstakur næmingur verður sæddur og hoyrdur, og at hann kennir seg at hava virði og týdning, har hann er.
Førleikin at virða snýr seg í donskum um at virða danska málið sum samskiftismiðil og mentanarbera. Undirvísingin leggur dent á, at næmingurin skilir tær ymisku fortreytirnar, ið øll menniskju hava í lívinum, og lærir at virða tørv og sjónarmið hjá øðrum, uttan mun til aldur, kyn, húðarlit og lívsáskoðan. Næmingurin skal eisini virða sín egna tørv og tað náttúrutilfeingið, vit øll eru bundin at. Hann skal læra at virða tær skyldur og tey rættindi, sum fólkaræði byggir á, har ímillum teir sáttmálar, ið Sameindu Tjóðir hava samtykt í sambandi við barnarættindi og mannarættindi annars. Eisini skal næmingurin hava virðing fyri, at ymiskar mentanir og samfeløg kunnu byggja á onnur virði enn hansara egnu.
At samskifta
At samskifta snýr seg um førleikan at bera fram hugsanir sínar munnliga og at lesa og skriva. At samskifta á donskum snýr seg eisini um at rokna og at nýta tøknilig amboð, ið tæna samskiftinum millum manna.
Førleikin at bera fram hugsanir sínar munnliga á donskum verður mentur við miðvíst at arbeiða við munnligum venjingum í ymiskum samskiftisstøðum. At duga at orða seg munnliga á donskum gevur næminginum harumframt møguleika at taka virknan lut í norðurlendskum samskifti.
Førleikin at lesa og skriva í donskum skal mennast og stimbrast alla tíðina, so næmingurin kann ogna sær vitan, upplýsingar og upplivingar. At skriva er at skipa hugsan og menna hugskot, at lesa er at skyna á og tulka.
Førleikin at rokna snýr seg í donskum um at lesa hagtøl, fata bygnað, frymlar og úrtøkiligar skipanir. At rokna er eisini at hugsa skilvíst og loysa vandamál. Hesir førleikar eru fortreyt fyri at skilja og taka støðu til mangar gerandistekstir, og tí hevur undirvísingin í donskum sín lut í hesi menning.
Førleikin at nýta tøknilig amboð er í donskum at duga at nýta teir møguleikar, sum kunningartøknin gevur, so sum tekstviðgerðarforrit og samskiftisforrit. Næmingurin skal eisini duga at velja og meta um tær upplýsingar, hann fær. Við at nýta tøknilig amboð kann næmingurin samskifta og samstarva uttan mun til tíð og stað.
At granska
At granska er ein íborin førleiki. Børn rannsaka umhvørvið fyri at klára seg í lívinum. At granska er at eygleiða, undrast, finna svar og gera royndir. Lærarar skulu geva gætur, at hesir førleikar verða mentir frá lægsta til hægsta stig.
Førleikin at granska snýr seg í donskum um at eggja forvitni næmingsins og stimbra hug og dirvi hansara til at seta spurningar og at leita sær ráð og vitan um mál og bókmentir. Næmingurin skal læra at leita upp og ogna sær viðkomandi vitan á bókasøvnum, í bókmentum, handbókum, á internetinum o.s.fr. Næmingurin skal eggjast til at síggja gagn og gleði í yrkis- og fagurbókmentum og til at fregnast um mál- og bókmentafrøðiligar spurningar, sum bjóða forvitninum av. Við dømum og venjingum skal næmingurin læra at nýta vísindaliga framferðarháttin og at handfara keldutilfar á ein sakligan og siðiligan hátt.
At skapa
Forvitni, spæl og hugflog eru serligir eginleikar, sum lærarin skal varða um og gera gagn av í undirvísingini. At skapa er eisini ein førleiki, ið kann vinnast við lærdómi. Næmingurin skal læra at hugsa, tala og skriva sjálvstøðugt og at menna hugskot síni, og hann skal kenna seg at hava ein virknan lut í egnari menning og læring.
Førleikin at skapa snýr seg í donskum um at gera næmingin tilvitaðan um og líta á egin evni, so hann gerst førur fyri sjálvur at byggja víðari á tað, sum lært er. Næmingurin skal læra, hvussu bókmentalig og listarlig nýbrot hava broytt lívsáskoðanir og mentan. Næmingurin skal læra, at tekstframleiðsla er ein skapandi tilgongd, sum byggir á hugflog, íblástur og treystleika. Við atliti at búningarstigi og serligu gávum næmingsins verður arbeitt miðvíst við skapandi tilgongdum, sum fremja íblástur og stimbra hugflogið. Við at gera sær fyrimyndir skal næmingurin læra at meta um dygdina í avrikum hjá sær sjálvum og øðrum.
Fakligir førleikar
Danskt hevur ávegismál fyri 4. og 6. floksstig og endalig mál fyri 9. og 10. floksstig og endalig mál fyri A-stig. Ávegismálini eru vegleiðandi, tó soleiðis at skilja, at um munandi frávik koma fyri, skal hetta fráboðast leiðslu skúlans, sum við støði í lýsta tørvinum hevur skyldu til at seta neyðug tiltøk í verk. Um endaligu málini verða eftirmett við próvtøku, eru tey bindandi.
4. floksstig
Talaða málið
Næmingurin dugir
- at nýta danska málið í samrøðu og skilja innihaldið, tá ið tosað verður um viðkomandi evni
- at lurta við áhuga, spyrja og svara spurningum um lisið tilfar og myndir.
Skrivaða málið
Næmingurin dugir
- at lesa viðkomandi tekstir við hóskandi ferð og skilja tað lisna
- at kenna eyðkennini hjá ymiskum tekstsløgum og skilja, at tekstir og aðrir málbúnar kunnu siga frá ymiskum áskoðanum og virðum
- at meta um egna úrtøku av tí lisna
- at skriva einfaldar tekstir í hendingarøð við hond
- at tekna, svara skrivligum spurningum ella á annan hátt vísa, at tað lisna er skilt
- at leita og finna fagur- og yrkisbókmentir á bókasavni og á teldu
- at nýta handbøkur og orðabøkur, bæði prentaðar og teldutøkar, og at nýta rættstavara
- at nýta teldu sum amboð og leita sær fram upplýsingar.
Samansettir tekstir
Næmingurin dugir
- at tosa um fagurfrøðiliga leiklutin og endamálið við samansettum tekstum
- at skapa eina samanhangandi frásøgn við at seta saman orð, ljóð og mynd.
Málkunnleiki
Næmingurin dugir
- at greina ein setning og kenna navnorð, sagnorð og lýsingarorð
- at nýta einfaldar stavi- og bendingarreglur og seta punktum.
6. floksstig
Talaða málið
Næmingurin dugir
- at málbera seg greitt og samanhangandi við røttum framburði um viðkomandi evni
- at lurta virkin og seta greinandi og metandi spurningar
- at troyta orðatilfeingið og nýta viðkomandi hugtøk.
Skrivaða málið
Næmingurin dugir
- at lesa raðið við hóskandi ferð og skilja tað lisna
- at greina viðkomandi tekstir og at nýta grundleggjandi bókmentafrøðilig hugtøk
- at meta um egna úrtøku av tí lisna
- at skriva málsliga rætt, samanhangandi og fjølbroytt í einum formi, ið hóskar til tekstslagið
- at skriva stutt tekstbrot við skilligari handskrift
- ymiskar lesihættir sum t.d. at snarlesa, nærlesa, punktlesa og vísa, at tað lisna er skilt
- at troyta orðatilfeingið og nýta viðkomandi hugtøk
- at leita og finna fagur- og yrkisbókmentir á bókasavni og á teldu
- at nýta orðabøkur og handbøkur, bæði prentaðar og teldutøkar, og at nýta rættstavara
- at nýta teldu sum amboð og leita fram upplýsingar.
Samansettir tekstir
Næmingurin dugir
- at skilja og greina ymiskar samansettar tekstir og nýta grundleggjandi hugtøk
- at skapa eina samanhangandi frásøgn við at seta saman orð, ljóð og mynd.
Málkunnleiki
Næmingurin dugir
- orðaflokkarnar, grundleggjandi mállæru og málbygnað
- at nýta stavi-, bendingar- og teknsetingarreglur og gera reglubrot
- at lesa lættar svenskar og norskar tekstir og skilja tað lisna.
9. floksstig
Talaða málið
Næmingurin dugir
- at málbera seg greitt og samanhangandi við røttum framburði í samsvari við samskiftisstøðuna
- at lurta og taka virknan lut í kjaki
- at troyta orðatilfeingið væl og nýta viðkomandi hugtøk.
Skrivaða málið
Næmingurin dugir
- at lesa raðið skjótt og skilja og liva seg inn í tað lisna
- at greina og tulka ymisk viðkomandi tekstsløg
- at nýta grundleggjandi bókmentafrøðilig hugtøk og seta tekst í størri høpi
- at meta um egna úrtøku av tí lisna
- at skriva málsliga rætt, samanhangandi, beinrakið og fjølbroytt í einum formi, sum hóskar til tekstslag og samskiftisstøðu
- at tillaga lesihættir til lesiendamál, tekstslag og miðil, umframt at nýta ymiskar strategiir viðvíkjandi lesifatan
- at troyta orðatilfeingið og nýta viðkomandi hugtøk
- at nýta keldur miðvíst og vandin
- at nýta orðabøkur og handbøkur, bæði prentaðar og teldutøkar, og at nýta rættstavara
- at nýta teldu sum amboð og KT miðvíst og skilagott í ymiskum skrivitilgongdum.
Samansettir tekstir
Næmingurin dugir
- grundleggjandi greining og tulking av ymiskum samansettum tekstum
- at nýta ymiskar miðlar, keldur og fagurfrøðilig amboð í egnum tekstum
- at virða etisku reglurnar fyri samskifti í kunningartøkni.
Málkunnleiki
Næmingurin dugir
- at nýta stavi-, bendingar- og teknsetingarreglur rætt og gera reglubrot
- at nýta vitan um mál, málbrúk og fjølbroytni í málinum
- at lesa svenskar og norskar tekstir og skilja tað lisna
- at skilja svenska og norska talu.
10. floksstig
Talaða málið
Næmingurin dugir
- at málbera seg greitt, samanhangandi og fjøltáttað við røttum framburði í samsvari við samskiftisstøðuna
- at lurta og taka virknan lut í samrøðu og kjaki og grundgeva sakliga fyri sínum sjónarmiðum
- at troyta orðatilfeingið væl og nýta viðkomandi hugtøk.
Skrivaða málið
Næmingurin dugir
- at greina og tulka ymisk tekstsløg
- at nýta grundleggjandi bókmentafrøðilig hugtøk og seta tekst í størri høpi
- at meta um egna úrtøku av tí lisna
- at skriva málsliga rætt, samanhangandi, beinrakið og fjølbroytt í einum formi, sum hóskar til tekstslag og samskiftisstøðu
- at tillaga lesihættir til lesiendamál, tekstslag og miðil, umframt at nýta ymiskar strategiir viðvíkjandi lesifatan
- at troyta orðatilfeingið og nýta viðkomandi hugtøk
- at nýta keldur miðvíst og vandin
- at nýta orðabøkur og handbøkur, bæði prentaðar og teldutøkar, og at nýta rættstavara
- at nýta teldu sum amboð og KT miðvíst og skilagott í ymiskum skrivitilgongdum.
Samansettir tekstir
Næmingurin dugir
- gjølliga greining og tulking av ymiskum samansettum tekstum
- at greiða frá og nýta ymiskar miðlar, keldur og fagurfrøðilig amboð í egnum tekstum
- at virða etisku reglurnar fyri samskifti í kunningartøkni.
Málkunnleiki
Næmingurin dugir
- at nýta stavi-, bendingar- og teknsetingarreglur miðvíst, vandin og rætt
- at nýta vitan og meta um málnýtslu og fjølbroytni í málinum
- at lesa svenskar og norskar tekstir og skilja tað lisna
- at skilja svenska og norska talu.
6. Eftirmeting og próvtøka
9. floksstig
Eftirmeting
Einstaki næmingurin skal ávegis og javnan í undirvísingargongdini eftirmetast við støði í fakliga avrikinum í lærugreinini, so næmingurin fær eina greiða meting av fakligu støðuni hjá sær í mun til ásettu málini, og hvat hann skal arbeiða við, um málini ikki eru rokkin. Eftirmetingarnar kunnu vera av ymiskum slagi, t.d. støðukanningar, testir, portfolio, logbók, verkætlanarframløga og munnligar ella skrivligar royndir. Í eftirmetingini av einstaka næminginum skal eisini tilskilast, hvussu fakliga arbeiðslagið og arbeiðssemið hjá næminginum eru, bæði viðvíkjandi einsæris avriki og avriki í bólki. Eftirmetingin skal eisini fevna um eina vegleiðing til einstaka næmingin um, hvussu og hvat arbeiðast skal við í lærugreinini fyri at lúka málini. Eftirmetingarnar skulu skjalfestast skrivliga.
Einstaki skúlin ger skrivligar reglur fyri, nær og hvussu eftirmetingarnar verða framdar, og hvussu eftirmetingarnar verða latnar næmingunum.
Próvtøkuhættir
Hildnar verða ein skrivlig og ein munnlig próvtøka. Til munnligu próvtøkuna gera lærari og skúlaleiðsla av, hvørt flokkur fer til munnliga próvtøku sambært próvtøkuhátti A ella próvtøkuhátti B, synopsypróvtøkuháttinum.
Skrivlig próvtøka
Skrivliga próvtøkan fevnir um máluppgávu og framseting.
Máluppgávan fevnir um staviførleika, málførleika og lesifatan.
Tíðarkarmarnir fyri royndirnar eru hesir:
- Máluppgáva 90 minuttir
- Framseting 3,5 tímar
Næmingur kann leita sær hjálp á internetinum, í lærubókum, uppgávum og øðrum lærutilfari.
Næmingi er ikki loyvt at samskifta við onnur enn umsjónarfólk, sum eru stødd í hølinum.
Skúlastjórin kann bjóða serligar próvtøkutreytir til næming við skerdum virkisførleika, tíðarkarmurin til royndina kann tá tó í mesta lagi verða øktur við 1/3 av tíðini.
Eitt samlað próvtal verður givið fyri staviførleika, málførleika og lesifatan, har hvør parturin telur 1/3.
Eiitt próvtal verður givið fyri framseting.
Munnlig próvtøka
Í seinasta lagi 1. oktober taka lærari og leiðsla skúlans avgerð um, hvørt flokkur til munnligu próvtøkuna árið eftir fer til próvtøku sambært próvtøkuhátti A ella B. Undirvísingin í lærugreinini verður skipað og løgd til rættis samsvarandi tí próvtøkuhátti, sum verður valdur.
Próvtøkuháttur A
Próvhoyringin varir í 20 minuttir, íroknað próvdøming. Fyrireikingartíðin er 40 minuttir íroknað útflýggjan av tilfari og vegleiðing.
Próvtøkuspurningarnir verða settir við støði í evnum, økjum o.tíl., bæði úr kjarnaøkjum og ískoytiøki. Próvhoyringin fevnir um framløgu próvtakarans, upplestur og fakliga samtalu millum próvtakara og próvhoyrara. Samtalan tekur støði í framløgu próvtakarans av tilfari, sum er knýtt at próvtøkuspurninginum, og sum próvtakarin hevur arbeitt við í fyrireikingartíðini.
Próvtakarin verður próvhoyrdur í lisnum og ólisnum próvtøkutilfari, sum kann fevna um styttri tekstir, størri bókmentaverk ella onnur tekstsløg (filmar, myndir o.s.fr.). Høvuðsdenturin í próvhoyringini verður lagdur á ólisna próvtøkutilfarið.
At lesa upp velur næmingurin eitt brot úr próvtøkuupplegginum (uml. 1/3 ns). Er próvtøkuuppleggið annað tekstslag enn skrivaður tekstur, velur lærarin ein tekst til næmingin at lesa upp.
Próvtøkutilfar og próvtøkuspurningar verða send próvdómaranum til góðkenningar sambært próvtøkukunngerðini.
Dømingargrundarlag tá ið próvtøkuháttur A verður nýttur
Próvhoyrt verður í lisnum og ólisnum tilfari, og ólisna tilfarið skal vera valt soleiðis, at tað í tema ella á annan hátt er knýtt at evnum, økjum o.tíl., sum arbeitt hevur verið við í undirvísingini í 8. og 9. flokki. Lisna tilfarið, ið er próvtøkugrundarlag undir munnligu próvtøkuni, fevnir um 60-80 ns av styttri tekstum á bundnum máli, óbundnum máli og yrkisbókmentum. Tekstirnir skulu vera bæði av eldri og yngri uppruna, og skulu í síni heild síggja til, at øll faklig mál í lærugreinini eru umboðað. Harumframt verða til próvtøku givin upp eitt ella tvey ritverk, har annað skal vera danskt upprunaverk, t.d. skaldsøga, yrkingasavn, leikrit ella yrkisrit.
Lisna og ólisna tilfarið skulu vera skyld í evni, tíðarhøpi ella tekstslag. Ólisna tilfarið, sum er umleið 3 normalsíður ella samsvarandi tí, skal greinast og tulkast. Ein normalsíða er 1300 bókstavir. Lisna tilfarið verður brúkt til at seta ólisna tilfarið í samanhang. Próvtakarin skal við støði í fakligari tilgongd og støðisførleikum sýna evni sjálvstøðugt at leggja fram og viðgera tilfar við støði í próvtøkuspurninginum. Próvtakarin skal sýna, at hann dugir at taka fram týðandi tættir í tilfarinum, seta teir í samband við tættir í undirvísingini og seta próvtøkutilfarið í frásjón.
Givið verður eitt próvtal við støði í einari heildarmeting av samlaða avriki próvtakarans. Í metingini skal størri denturin verða lagdur á evni próvtakarans at viðgera ólisna tilfarið.
Próvtøkuháttur B – synopsupróvtøkuháttur
Próvtøkuháttur B er synopsupróvtøkuhátturin, har næmingurin fer í dýpdina við evninum, áðrenn farið verður upp til próvtøku.
Fakligu økini í próvtøkuhátti B eru tey somu sum í próvtøkuhátti A, men tilgongdin er øðrvísi, t.e. val av tilfari í sambandi við próvtøkuna og fyrireikingin til próvtøkuna.
Munnliga próvtøkan varir 24 minuttir, íroknað próvdøming. Eingin fyrireikingartíð er.
Próvhoyringin verður skipað við framløgu, upplestri og samrøðu millum próvtakara og próvhoyrara/próvdómara.
Í framløguni skal próvtakarin lýsa arbeiðið og arbeiðstilgongdina. At lesa upp hevur próvtakarin valt eitt tekstbrot, ið svarar til uml. 1/3 normalsíðu. Er próvtøkuuppleggið annað tekstslag enn skrivaður tekstur, velur próvtakarin tekstbrot úr einum prosateksti at lesa upp.
Próvhoyringin tekur støði í framløgu próvtakarans av próvtøkutekstinum og í fakligari samtalu millum próvhoyrara og próvtakara.
Dømingargrundarlag tá ið próvtøkuháttur B verður nýttur
Próvhoyrt verður í lisnum og ólisnum tilfari, og ólisna tilfarið skal vera valt soleiðis, at tað í tema ella á annan hátt er knýtt at evnum, økjum o.tíl., sum arbeitt hevur verið við í undirvísingini í 8. og 9. flokki. Lisna tilfarið, ið er próvtøkugrundarlag undir munnligu próvtøkuni, fevnir um 60-80 ns av styttri tekstum á bundnum og óbundnum máli, umframt yrkisbókmentum. Tekstirnir skulu vera bæði av eldri og yngri uppruna, og skulu í síni heild síggja til, at øll faklig mál í lærugreinini eru umboðað. Harumframt verða til próvtøku givin upp eitt ella tvey ritverk, har annað skal vera danskt upprunaverk, t.d. skaldsøga, yrkingasavn, leikrit ella yrkisrit.
Lisna tilfarið, og tilfarið, sum næmingurin sjálvur hevur valt at arbeiða við til próvtøkuna, skulu vera skyld í evni, tíðarhøpi ella tekstslag. Sjálvvalda tilfarið, sum kann vera 3-10 normalsíður ella samsvarandi tí, skal greinast og tulkast. Ein normalsíða er 1300 bókstavir. Lisna tilfarið verður brúkt til at seta sjálvvalda tilfarið í samanhang.
Í metingini av synopsu próvtakarans verður hugt eftir, hvussu væl synopsan er skipað, eitt nú við atliti at greidleika, innihaldi, málburði, keldulista, stav- og teknseting.
Í metingini av munnligu framløguni verður dentur lagdur á greiðan málburð, fjølbroytta og trygga nýtslu av viðkomandi hugtøkum, at framløgan er samanhangandi og at upplesturin er greiður og flótandi og vísir persónligu fatan próvtakarans av tí lisna.
Í samlaðu metingini verður dentur lagdur á evni próvtakarans at tulka tekst, meta um hann og at seta hann í frásjón, umframt evnini at lýsa samspælið millum mál, innihald, tekstslag og høpi. Eisini verður mett um greinandi førleikar próvtakarans í sambandi við bókmentir og onnur tekstsløg.
Givið verður eitt próvtal við støði í einari heildarmeting av samlaða avriki próvtakarans. Í metingini verður størri denturin lagdur á munnligu framløgu próvtakarans.
Próvtalslýsingar
Danskt skrivligt í 9. flokki
Danskt munnligt í 9. flokki, tá ið próvtøkuháttur A verður nýttur
Danskt munnligt í 9. flokki, tá ið próvtøkuháttur B verður nýttur
10. floksstig
Eftirmeting
Einstaki næmingurin skal ávegis og javnan í undirvísingargongdini eftirmetast við støði í fakliga avrikinum í lærugreinini, so næmingurin fær eina greiða meting av fakligu støðuni hjá sær í mun til ásettu málini, og hvat hann skal arbeiða við, um málini ikki eru rokkin. Eftirmetingarnar kunnu vera av ymiskum slagi, t.d. støðukanningar, testir, portfolio, logbók, verkætlanarframløga og munnligar ella skrivligar royndir. Í eftirmetingini av einstaka næminginum skal eisini tilskilast, hvussu fakliga arbeiðslagið og arbeiðssemið hjá næminginum eru, bæði viðvíkjandi einsæris avriki og avriki í bólki. Eftirmetingin skal eisini fevna um eina vegleiðing til einstaka næmingin um, hvussu og hvat arbeiðast skal við í lærugreinini fyri at lúka málini. Eftirmetingarnar skulu skjalfestast skrivliga.
Einstaki skúlin ger skrivligar reglur fyri, nær og hvussu eftirmetingarnar verða framdar, og hvussu eftirmetingarnar verða latnar næmingunum.
Próvtøkuhættir
Hildnar verða ein skrivlig og ein munnlig próvtøka. Til munnligu próvtøkuna gera lærari og skúlaleiðsla av, hvørt flokkur fer til munnliga próvtøku sambært próvtøkuhátti A ella próvtøkuhátti B, synopsypróvtøkuháttinum.
Skrivlig próvtøka
Skrivliga próvtøkan er ein uppgáva í framseting.
Skrivliga próvtøkan varir 4 tímar, og uppgávurnar í upptøkuraðnum verða settar í kjarnaøkjum í lærugreinini.
Loyvt er at nýta hjálparmiðlar.
Dømingargrundarlag í sambandi við skrivligu próvtøkuna
Í dømingini av framsetingini verður dentur lagdur á, í hvønn mun próvtakarin lýkur tey mál, sum eru sett í lærugreinini. Próvtakarin skal duga at taka fram týðandi tættir í tilfarinum, skipa svarið miðvíst, síggja próvtøkutilfarið í frásjón og orða seg rætt og fjølbroytt.
Givið verður eitt próvtal við støði í einari heildarmeting av samlaða avriki próvtakarans í framseting.
Munnlig próvtøka
Í seinasta lagi 1. oktober taka lærari og leiðsla skúlans avgerð um, hvørt flokkur til munnligu próvtøkuna árið eftir fer til próvtøku sambært próvtøkuhátti A ella B. Undirvísingin í lærugreinini verður skipað og løgd til rættis samsvarandi tí próvtøkuhátti, sum verður valdur.
Próvtøkuháttur A
Próvhoyringin varir í 20 minuttir, íroknað próvdøming. Fyrireikingartíðin er 40 minuttir íroknað útflýggjan av tilfari og vegleiðing.
Próvtøkuspurningarnir verða settir við støði í evnum, økjum o.tíl., bæði úr kjarnaøkjum og ískoytiøki. Próvhoyringin fevnir um framløgu próvtakarans, upplestur og fakliga samtalu millum próvtakara og próvhoyrara. Samtalan tekur støði í framløgu próvtakarans av tilfari, sum er knýtt at próvtøkuspurninginum, og sum próvtakarin hevur arbeitt við í fyrireikingartíðini.
Próvtakarin verður próvhoyrdur í lisnum og ólisnum próvtøkutilfari, sum kann fevna um styttri tekstir, størri bókmentaverk ella onnur tekstsløg (filmar, myndir o.s.fr.). Høvuðsdenturin í próvhoyringini verður lagdur á ólisna próvtøkutilfarið.
At lesa upp velur næmingurin eitt brot úr próvtøkuupplegginum (uml. 1/3 ns). Er próvtøkuuppleggið annað tekstslag enn skrivaður tekstur, velur lærarin ein tekst til næmingin at lesa upp.
Dømingargrundarlag tá ið próvtøkuháttur A verður nýttur
Próvhoyrt verður í lisnum og ólisnum tilfari, og ólisna tilfarið skal vera valt soleiðis, at tað í tema ella á annan hátt er knýtt at evnum, økjum o.tíl., sum arbeitt hevur verið við í undirvísingini í 10. flokki. Lisna tilfarið, ið er próvtøkugrundarlag undir munnligu próvtøkuni, fevnir um 80-100 ns av styttri tekstum á bundnum máli, óbundnum máli og yrkisbókmentum. Tekstirnir skulu vera bæði av eldri og yngri uppruna, og skulu í síni heild síggja til, at øll faklig mál í lærugreinini eru umboðað. Harumframt verða til próvtøku givin upp eitt ella tvey ritverk, har annað skal vera danskt upprunaverk, t.d. skaldsøga, yrkingasavn, leikrit ella yrkisrit.
Lisna og ólisna tilfarið skulu vera skyld í evni, tíðarhøpi ella tekstslag. Ólisna tilfarið, sum er umleið 3 normalsíður ella samsvarandi tí, skal greinast og tulkast. Ein normalsíða er 1300 bókstavir. Lisna tilfarið verður brúkt til at seta ólisna tilfarið í samanhang. Próvtakarin skal við støði í fakligari tilgongd og støðisførleikum sýna evni sjálvstøðugt at leggja fram og viðgera tilfar við støði í próvtøkuspurninginum. Próvtakarin skal sýna, at hann dugir at taka fram týðandi tættir í tilfarinum, seta teir í samband við tættir í undirvísingini og seta próvtøkutilfarið í frásjón.
Givið verður eitt próvtal við støði í einari heildarmeting av samlaða avriki próvtakarans. Í metingini skal størri denturin verða lagdur á evni próvtakarans at viðgera ólisna tilfarið.
Próvtøkuháttur B – synopsupróvtøkuháttur
Próvtøkuháttur B er synopsupróvtøkuhátturin, har næmingurin fer í dýpdina við evninum, áðrenn farið verður upp til próvtøku.
Fakligu økini í próvtøkuhátti B eru tey somu sum í próvtøkuhátti A, men tilgongdin er øðrvísi, t.e. val av tilfari í sambandi við próvtøkuna og fyrireikingin til próvtøkuna.
Munnliga próvtøkan varir 24 minuttir, íroknað próvdøming. Eingin fyrireikingartíð er.
Próvhoyringin verður skipað við framløgu, upplestri og samrøðu millum próvtakara og próvhoyrara/próvdómara.
Í framløguni skal próvtakarin lýsa arbeiðið og arbeiðstilgongdina. At lesa upp hevur próvtakarin valt eitt tekstbrot, ið svarar til uml. 1/3 normalsíðu. Er próvtøkuuppleggið annað tekstslag enn skrivaður tekstur, velur próvtakarin tekstbrot úr einum prosateksti at lesa upp.
Próvhoyringin tekur støði í framløgu próvtakarans av próvtøkutekstinum og í fakligari samtalu millum próvhoyrara og próvtakara.
Dømingargrundarlag tá ið próvtøkuháttur B verður nýttur
Próvhoyrt verður í lisnum og ólisnum tilfari, og ólisna tilfarið skal vera valt soleiðis, at tað í tema ella á annan hátt er knýtt at evnum, økjum o.tíl., sum arbeitt hevur verið við í undirvísingini í 10. flokki. Lisna tilfarið, ið er próvtøkugrundarlag undir munnligu próvtøkuni, fevnir um 80-100 ns av styttri tekstum á bundnum og óbundnum máli, umframt yrkisbókmentum. Tekstirnir skulu vera bæði av eldri og yngri uppruna, og skulu í síni heild síggja til, at øll faklig mál í lærugreinini eru umboðað. Harumframt verða til próvtøku givin upp eitt ella tvey ritverk, har annað skal vera danskt upprunaverk, t.d. skaldsøga, yrkingasavn, leikrit ella yrkisrit.
Lisna tilfarið, og tilfarið, sum næmingurin sjálvur hevur valt at arbeiða við til próvtøkuna, skulu vera skyld í evni, tíðarhøpi ella tekstslag. Sjálvvalda tilfarið, sum kann vera 3-10 normalsíður ella samsvarandi tí, skal greinast og tulkast. Ein normalsíða er 1300 bókstavir. Lisna tilfarið verður brúkt til at seta sjálvvalda tilfarið í samanhang.
Í metingini av synopsu próvtakarans verður hugt eftir, hvussu væl synopsan er skipað, eitt nú við atliti at greidleika, innihaldi, málburði, keldulista, stav- og teknseting.
Í metingini av munnligu framløguni verður dentur lagdur á greiðan málburð, fjølbroytta og trygga nýtslu av viðkomandi hugtøkum, at framløgan er samanhangandi og at upplesturin er greiður og flótandi og vísir persónligu fatan próvtakarans av tí lisna.
Í samlaðu metingini verður dentur lagdur á evni próvtakarans at tulka tekst, meta um hann og at seta hann í frásjón, umframt evnini at lýsa samspælið millum mál, innihald, tekstslag og høpi. Eisini verður mett um greinandi førleikar próvtakarans í sambandi við bókmentir og onnur tekstsløg.
Givið verður eitt próvtal við støði í einari heildarmeting av samlaða avriki próvtakarans. Í metingini verður størri denturin lagdur á munnligu framløgu próvtakarans.
Próvtalslýsingar
Danskt skrivligt í 10. flokki
Danskt munnligt í 10. flokki, tá ið próvtøkuháttur A verður nýttur
Danskt munnligt í 10. flokki, tá ið próvtøkuháttur B verður nýttur
7. At skipa undirvísing
Í hesum parti av námsætlanini verður í stuttum greitt frá teimum didaktisku meginreglum, ið eru støðið undir skipan av undirvísing. Hvør einstøk námsætlan myndar didaktiska sjónarmiðið, og saman mynda allar námsætlanirnar tann felags didaktiska pallin, har undirvísing verður útint.
Undirvísingin tekur altíð støði í teimum førleikum, ið næmingurin hevur við sær av tí stigi, hann kemur. Námsætlan og útbúgvingarbygnaður skulu tryggja, at fortreytir fyri fjøltáttaðari undirvísing eru til staðar.
Didaktiskar meginreglur
Í undirvísingini er umráðandi, at førleikarnir at lurta, at tala, at lesa og at skriva renna saman í eina heild. Í teirri ávísu undirvísingargongdini ber til at leggja høvuðsdent á eitt av kjarnaøkjunum, tað kann vera talaða málið, skrivaða málið, samansettar tekstir ella málkunnleika.
Av stórum týdningi er tað, at kjarnaøkini umskarast, tá ið tað ber til og tá ið tað verður mett at vera hóskandi. Sum dømi kundu partar úr kjarnaøkinum málkunnleiki verið samskipaðir við pørtum úr kjarnaøkinum skrivaða málið. Á tann hátt kundi vitan um málsøgu verið við til at gjørt fatanina av eldri tekstum meira fjøltáttaða, samstundis sum vitan um málsins bygnað t.d. kundi verið nýtt í tekstgreining.
Munnligi tátturin skal vera raðfestur høgt, og samrøðan er kjarnin í hesum tátti. Munnligar framløgur skulu skipast inn í undirvísingartilgongdina, so næmingurin stigvíst venur seg við at leggja fram. Dentur verður lagdur á, at næmingurin sameinir munnligar framløgur við egin skrivlig verk, nýtslu av KT-amboðum, ymiskar samskiftishættir o.s.fr. Á tann hátt verður retoriski førleikin hjá næminginum mentur.
Skrivligi tátturin skal eins og tann munnligi í stóran mun vera skipaður inn í dagligu undirvísingina og í fakligu heildina. Á henda hátt kann næmingurin menna seg í skrivitilgongdini og í stigum ogna sær góðar skriviførleikar. Somuleiðis skal verða borið so í bandi, at skrivlig avrik í øðrum lærugreinum eisini kunnu vera partur av skrivligum avrikum í lærugreinini donskum. Umframt at hetta styrkir um tvørfakliga samstarvið, gevur tað næminginum eina greiðari fatan av týdninginum, skriviførleiki hevur fyri alt skrivligt samskifti, og samstundis mennir tað evnini hjá næminginum at orða seg bæði munnliga og skrivliga.
Stigvøkstur
Stigvøkstur merkir støðuga framtøku av einum lægri stigi á eitt hægri. Í læringartilgongdini verður farið frá tí lætta til tað torføra, frá tí einfalda til tað torgreidda og frá tí ítøkiliga til tað úrtøkiliga. Stigvøksturin er oftast tíðartreytaður. Undir stigvøkstrinum liggur eisini kravið um vaksandi ábyrgd og virknari luttøku. Umráðandi er í hesum sambandi, at ljós verður varpað á teir leiklutir, sum næmingur og lærari kunnu hava hvør sær. Samrátt verður um, hvat best er at gera, og hvussu hetta verður gjørt, so næmingurin fær ávirkan á undirvísingina og á egnu læring.
Stigvøksturin kemur serstakliga til sjóndar í teimum førleikamálum, sum lýst eru í námsætlanini. Málini lýsa framúravrikið (hægsta próvtal) og eru bindandi, soleiðis at skilja, at lærari og næmingur altíð arbeiða fram ímóti at náa teimum ásettu málunum so væl sum gjørligt. Fyri at tryggja stigvøkstur, er neyðugt at sett verða ávegismál, sum hjálpa næminginum fram móti endaligu málunum. Umráðandi er eisini, at lærarin er tilvitaður um fortreytirnar hjá einstaka næminginum og tillagar undirvísingina eftir einstaka næminginum. Lærarin skal leggja undirvísingina til rættis, so næmingurin veit frammanundan, hvørji áveigsmálini eru. Næmingurin skal gerast tilvitaður um tey krøv, ið sett verða, so hann kann seta upp mál, umhugsa og leggja til rættis sína egnu menning. Næmingurin skal greitt fáa at vita, hvussu hann verður eftirmettur, og hvat metingarstøðið er.
At læra at læra
Næmingurin skal gerast tilvitaður um, hvat tað í grundini er at læra. Eisini skal næmingurin gerast tilvitaður um ymiskar læringarhættir, og hvat endamálið við læringini er.
Undirvísingin skal sostatt ikki bert savna seg um tað, sum lært verður, men eisini um, hvussu lært verður. Umráðandi er, at hugtakið læring verður lýst og viðgjørt í flokkinum, so næmingurin gerst tilvitaður um, hvat hugtakið ber í sær. Næmingurin skal regluliga gerast varugur við, hvussu læringartilgondin er ætlað, og hann skal verða eggjaður til at umhugsa sína egnu støðu í henni. Dentur skal eisini leggjast á heimaarbeiði, og tann týðandi leiklut hetta hevur í fakligu menningini.
Næmingurin skal frá fyrsta degi skilja týdningin av dansklærugreinini. Tá ið arbeitt verður við ymiskum sløgum av tekstum, verða ymiskir førleikar mentir. Næmingurin skal fáa fatan av, hvat hesir førleikar kunnu verða brúktir til, eisini uttan fyri skúlans gátt. Undirvísingin í donskum skal gera næmingin tilvitaðan um, at hann í lærugreinini mennist og gerst førur fyri at arbeiða greinandi og kritiskt við teimum ymisku sløgunum av tekstum, skrivaðum eins væl og munnligum. Eisini skal næmingurin verða tilvitaður um, at hann í lærugreinini donskum mennir sær førleikarnar at koma til orðanna í nógvum ymiskum tekstsløgum og samskiftisstøðum.
Arbeiðshættir
Arbeiðshættir skulu veljast so, at teir eru við til at røkka teimum málum, ið sett eru. Í øllum kjarnaøkjum er umráðandi at leggja arbeiðið til rættis so, at ein líðandi stigvøkstur verður tryggjaður. Hetta verður m.a. gjørt við, at týðandi tekstir og tekstsløg verða tikin upp í undirvísingina.
Í donskum skulu ymiskir arbeiðshættir verða nýttir so, at fjølbroytni í lærugreinini kann verða framt miðvíst. Arbeiðshættir kunnu fevna um lærarafyrilestur, einstaklingsverkevni, næmingaframløgu, samrøður í flokkinum, bólka- og toymisarbeiði, verkætlanarevni o.tíl. Tá ið arbeiðshættir verða valdir og lagdir til rættis, er eyðsæð, at lærarin hugsar um stigvøkstur í undirvísingarhættunum, har byrjað verður við lærarastýrdari undirvísing.So hvørt sum næmingarnir búnast og gerast meira sjálvstøðugir, verður hesin lærarastýrdi undirvísingarformur at minka.
Næmingarnir skulu ikki einans duga at fyrihalda seg til boðskap úr tekstum, frá lærara og floksfeløgunum, men í eins stóran mun duga at miðla vitan og boðskap til lærara, floksfelagar og móttakarar uttan fyri flokshølið umframt skúlans gátt.
Arbeiðshættirnir eru tískil neyvt samantvinnaðir við serligum atliti at, hvussu bæði munnligi og skrivligi tátturin verða útintir.
Endamálið við teimum ymsu arbeiðsháttunum er at menna aðrar førleikar enn teir reint fakligu, tað eru førleikar sum t.d. at leita upp og ogna sær viðkomandi vitan, at granska, at arbeiða sjálvstøðugt, at seta sær mál og at arbeiða evnislagað og miðvíst, at arbeiða tíðaravmarkað, at samstarva, at samhugsa, at brúka og hugsa vitan í nýggjum høpi, at leggja til rættis og evna til eitt avrik, at gera uppgávuorðingar, at brúka ymisk háttaløg, at hugsa nýtt og verkseta, at hugsa djúpari og breiðari um ávíst evni, umframt at taka á seg ábyrgd og hava virðing.
Lærari má altíð gera sær sjálvum og næmingum greitt, hvat endamálið við ávísum arbeiðshátti er.
Samstarv
Lærugreinin danskt er partur av yvirskipaða kravinum um samstarv millum tvær ella fleiri lærugreinir. Samstarvast skal við ymiskar lærugreinir um ymisk evni, eitt nú menning av skapandi evnum og KT-førleikum, undirvísing í danskari søgu, tekstframleiðslu, bókmentaligum hugtøkum og almennari málfrøði og málsøgu.
Tvørfakligt samstarv kann vera meira ella minni bindandi – frá fullkomnari samkoyring millum lærugreinir við felags tímum og felags tvørfakligum verkætlanum, til bert at fevna um avtalur millum lærarar um at fylgjast í lesnaði (lesa parallelt), t.e. at taka upp somu evni í fleiri lærugreinum samstundis, og soleiðis geva næmingunum fleiri ymiskar tilgongdir til sama spurning.
Tvær høvuðsgrundgevingar eru fyri tvørfakligum samstarvi: 1) ein almenn, ið snýr seg um førleikarnar, næmingurin skal ogna sær og bjóða fram á arbeiðsmarknaðinum, og 2) ein námsfrøðilig, ið snýr seg um skiftandi arbeiðshættir og at geva næminginum innlit í tvørfakligar samanhangir.
Tvørfakligt samstarv skal hjálpa næminginum at síggja lærugreinirnar sum partar av størri heild og letur samstundis upp fyri øðrum og víðari sjónarmiðum. Harumframt eru evnini at samstarva og síggja samanhangir avgerandi, tá ið næmingurin fer undir víðari lestur ella út á arbeiðsmarknaðin.
Skrivlig avrik
Skrivligi parturin letur upp fyri tvørfakligum samstarvi og við tí øðrvísi skrivligum avrikum. Heldur enn at lata eitt avrik inn, bara í donskum, kann talan verða um tvørfakligt samstarv, t.d. eina blaðútgávu, eina søguliga ritgerð, ella eina heimasíðu.
Ein grundgeving fyri at skrivligt arbeiði kann vera partur av tvørfakligum samstarvi er at næmingurin lærir, at tað at skriva væl (t.e. greitt og uttan stórvegis villur) ikki bara er eitt krav í lærugreinini føroyskum, men eitt alment krav, ið er knýtt at øllum skrivligum samskifti í øllum lærugreinum.
Næmingurin skal hava venjing í at skriva so, at hann eisini skrivliga kann vera partur av toymisarbeiði og verkætlanum. Á tann hátt kann næmingurin mennast til at geva og taka ímóti viðmerkingum til skrivligu uppritini, sum verða løgd fram, á mennandi hátt. Kunningartøknin letur upp fyri munagóðum og ítøkiligum møguleikum í sambandi við vegleiðing og umrøðu í sjálvari skrivitilgongdini.
Samrøða
Munnlig framseting hevur reglur og lýsingar, sum næmingurin skal duga at nýta og framhaldandi menna. Skúlin skal tí leggja dent á frásøgn og málburð, og við hesum eggja til forvitni og skapa áhuga fyri at læra málið.
Næmingurin skal arbeiða við at lurta og at vera umhugsin øll skúlaárini, samstundis sum orðatilfeingi og talugávur verða ment. Næmingurin skal sleppa at royna veruligar eins væl og gjørdar samrøður. Floks- og bólkakjak skal javnan eftirmetast so, at næmingarnir gerast tilvitaðir um, hvat tað er, sum fær tosið á glið og samrøðuna ella orðaskiftið at rigga og ganga væl.
Lesing
Næmingurin skal haldast til at lesa nógv. Eitt gott lesiumhvørvi í skúlanum er ein treyt fyri at menna góðar og fjølbroyttar lesiførleikar. Hetta verður skapt í flokkinum við nógvum ymiskum lesitilfari og góðum vanum. Skúlabókasavnið er ein sjálvsagdur partur av hesum góðu vanum. Fyri at røkka góðum lesiumhvørvi er av stórum týdningi, at skúlabókasavnið er ein natúrligur partur av skúlagongdini. Í byrjanini kunnu næmingarnir t.d. lesa eina stutta bók um dagin. So hvørt sum bøkurnar gerast longri, má meira tíð setast av til at lesa eina bók í. Umráðandi er, at lesingin verður løgd til rættis samsvarandi tí førleikastigi, næmingurin er á. Allir næmingar skulu lesa eina aldurshóskandi skaldsøgu ella samsvarandi tekstmongd um mánaðin øll skúlaárini.
Lívlong læring
Umráðandi er, at næmingurin gerst tilvitaður um samfelagsliga og persónliga týdningin av tí menniskjaliga og samfelagsliga tilfeingi, útbúgving er. Tí skulu næmingar eggjast til at umhugsa sína egnu framtíð og seta sær persónlig mál, har lærarin leggur lag á og skapar umstøður, sum stimbra hugin til at læra nýtt alt lívið.


c: text/html

text:
Nýggir mjólkapakkar frá MBM eru komnir á marknaðin. MBM hevur latið nýggjar mjólkapakkar gjørt fyri at stuðla landsinnsavningini Føroyar móti krabba, sum verður 31. oktober
MBM stular F°royar mˇti krabba
Nřggir mjˇlkapakkar frß MBM ß marknain.
═ dag koma mjˇlkapakkar ß marknain, sum MBM hevur lati gj°rt fyri at stula landsinnsavningini F°royar mˇti krabba, sum verur 31 oktober.
MBM letur 10 oyru av hv°rjum seldum mjˇlkapakka til F°royar mˇti krabba og stular harvi virkseminum hjß Krabbameinsfelagnum vi fyribyrging, gransking og sj˙klingastuli.
Landsinnsavningin verur 31. oktober Ý Norurlandah˙sinum, og verur send beinleiis Ý sjˇnvarpinum.

robotstxt: allowed

filter: keep


text:
Heimabeiti er farið undir dagføringar og uppseting av hagtølum fyri grind og sigast kann beinanvegin, at grindin hevur rættliga stóran týdning fyri føroyingar og eisini ein stóran búskaparligan týdning
Grindin hevur framvegis stˇrt virisgrundarliga Ý f°royska
b˙skapinum.
Heimbeiti er vi at seta grindahagt°lini upp ß ymiskan hßtt
og fßa t°lini ˙tgreinai naka meiri.
═ l°tuni verur arbeitt vi hesum t°lum og vera tey l°gd ˙t ß heimabeiti.fo tß
tey eru klßr.
Hagt°lini kunnu eisini vÝsa, hvussu stˇrt viri grindin
hevur fyri okkum f°royingar. Ta er einki at ivast Ý, at vit gagnnřta
tilfongi, sum vit fßa vi grindini og soleiis skapa okkum eitt
virisgrundarlag undir b˙skapinum.
Ta eru ˇiva fleiri mßtar at seta upp hagt°l, sum vÝsa,
hv°nn třdning grindin hevur fyri okkum Ý krˇnum og oyrum, men eg havi valt at
seta hann upp soleiis, sum Andras Joensen, fyrrv. bˇndi og grinaformaur
gj°rdi Ý samband vi grindina, sum var funnin ß BoroyavÝk 2. August 1999.
Henda greinin liggur framvegis undir Grind ß heimabeitinum.
Andras br˙kti Ý sÝnum ˙trokningargundarlagi, at eitt skinn er 50 kg tv°st og
25 kg spik ella 75 kg tilsamans.
Doreta Bloch, sßla, sum hevur gj°rt eitt fyrimyndarligt stˇrt
granskingararbeii Ý samband vi grind, hevur saman vi Martin Zachariasen Ý
greinini The "Skinnö Values of Pilot Whales in the Faroe Islands ľ An Evaluation
and a Corrective Proposal ľ upplřst, at gj°gnum mßtingar av 32 hvalum er komin
til, at eitt skinn av grind svarar til 38 kg tv°st og 34 kg spil ella tilsamans
72 kg.
Eg havi valt at br˙ka hetta ˙trokningargrundarlagi og eisini at br˙ka ein
kiloprÝs ßljˇandi kr. 50,00 fyri eitt skinn av grind, sum er 72 kg av tv°sti
og spiki.
Taka vit so tey seinastu 16 ßrini sum ˙trokningargrundarlag
frß ßr 2000-2015, so hava vit hildi 10.010 grindahvalum til ß gˇkendu
hvalvßgunum Ý F°royum. Hesir 10.010 grindahvalir vˇru virismettir til
76.556,75 skinn ella 5.512,086 kg og falda vit hetta vi ein mettan kiloprÝs ß
kr. 50,00, so kunnu vit siga, at grindin, sum nßtt˙rutilfeingi og ein Guds gßva
hevur eitt viri av 275 mio. 604,3 t˙sund krˇnum.
═ hesum 16 ßra tÝarskeii vÝsa hagt°lini, at eingin grindahvalum legi beinini Ý 2008 og taka vit verandi ßr 2015, so hava higartil 490 grindahvalir lagt beinini, i vˇru mettir til 3.459 skinn og eitt viri ß minst kr. 12.452,400,00 ella knappar 12, 5 mill. vi at br˙ka sama ˙trokningarleist.
Vit kunnu saktans br˙ka eitt anna ˙trokningargrundarlag og siga, at kiloprÝsurin
er kr. 100,00 og so kom upp ß ta dupulta. Men stˇrt sŠ, so ber til at
siga, at vit eitt ella anna sta hava spart yvir 275 mio. krˇnir Ý
innflutningin av °rum v°rum, sum t.d. oksa- og neytakj°ti og °rum v°rum.
Hesi t°l eru bert fyri grindahval og skal viri av °rum veiddum hvalasl°gum leggjast omanß.
NŠrri ˙tgreining av ˙trokningarhßttinum fyri hv°rt ßri sŠr og °rum Ý samband
vi grindahval og onnur hvalasl°g kemur ß heimabeiti.fo
mynd: heimabeiti.fo


text:
Tað sum vitast kann um Gud liggur teimum jú opið; Gud hevur gjørt teimum tað opinbert. Ósjónliga vera Hansara, bæði æviga kraft og guddómleiki Hansara, sæst frá skapan heimsins; tað skilst av verkum Hansara; tey hava tí onga avsakan (Rómbrævið 1: 19-20)
Youtube: Faroe Apologetik
Monday, August 12, 2013
Nær var Markusar Evangeliið skriva?
Papias sum livdi í Hierapolis í Líttla Asia, skrivar at Markusar Evangeliið var skriva av Markus, læriveini Pæturs, og at Markus skrivaði niður tað sum Pætur segði.
Hetta fellur ikki væl í oyrunum hjá kritikarum, eftirsum hetta hevur við sær, at Markusar Evangeliið sum eygnavitniskeldu kann nýtast í grundgevingini fyri at Evangeliini møguliga kunnu varpa ljós á veruleika.
Hesir argumentara tí fyri, uttan stórvegis grundgeving, at Papias neyvan hevur skriva hetta við árhundraskifti, men heldur umleið ár 140, eftirsum Papias møguliga doyði í ár 140.
Hetta argumentið fellur. Eitt er sjálvandi at Papias møguliga doyði í ár 140, men hví og hvussu skal hetta grundgeva fyri at Papias neyðturvilliga skrivaði hetta í ár 140?
Og víðari, um so var at Papias skrivar hesi orð í ár 140, hvussu skuldi hetta kortini loyst trupuleikan hjá bíbliukritikarum, eftirsum Papias, í livdi í seinnu helvt av fyrsta árhundra, harvið er førur fyri at framleggja eina keldu úr fyrsta árhundra. So kann tað verða líka mikið, um maðurin niðurskrivar hetta í 1 árhundra ella fyrru helvt av 2 árhundra.
Eisini so sipar Papias í skriving sínari, til tvær heimildir, Johannes tann Elsta og Aristion, sum opinbert vóru eygnavitnir til Jesus og vóru lærisveinar hjá ápostlunum.
Papias leggur dent á at hendan kunning um Markus, Pætur og Markusarevangeliið, kemur frá hesum báðum, sum ein eygnavitnisyvirførðing, sum harvið bendir á, at keldan er úr fyrsta árhundra.
Gudloysingar og kritikarir eru skjótir at pástanda, at Papias lýgur. Men vit kunnu eins væl pástaði mótsatt kritikarinum, at Papias sigur sannleikan. Hví skuldi Papias lúgva og basera uppá hvat? Um Papias íspinnur hesa informatión, kundi Papias líka so væl tikið pástand sín víðari og skriva, at keldan var givin honum av einum ápostli, møguliga Jóhannes ella onkrum øðrum, sum eisini livdu um somu tíð og at Markus Evangeliið var skriva niður beinleiðis av Pætur.
Her kundi ein eisini, bara fyri at provokera, ivaleyst sipa til agnostikarin og bíbliukritikarin Bart Ehrman, sum í bók sínari: Jesus the Apocalyptic Propte of the New Millennium, skrivar, at vitnispurður Papiasar, má takast í álvara.
At Markus er ein eygnavitnis kelda, skriva niður av einum sum hevur diktatera kelduna, kemur eisini til sjóndar í sjálvum tekstinum hjá Markus, har í granskingararbeiði vísir á, at Markus tykist ómetaliga oralskt av nátturu og ómetaliga ávirka av armaiska málinum. Hetta samstundis sum at tilfarið í mongum førum er samansett av smáum eindum, sum var hætturin lærisveinar lærdu seg at minnist hópin av informatións yvirføring uttanat. Somuleiðis er tað av áhuga, at orð Jesusar í fleiri førum, kunnu yvirsetast frá griskum til aramaiskt (málið sum Jesus talaði), har í serfrøðingur gjørdust varhugir við, at orð Jesusar gjørdust rytmisk og poetisk, eisini ein týðinandi partur at uttanatlæru.
Skrivingin hjá Papias sum kann tíðarfestast umleið ár 90-110, stavar frá bókini hjá Eusebius úr 4 árhundra, um søgu Kristindómins.
Nakrir kritikarir hava tí pástaði at keldan er ov langt frá samtíð Papiasar og tí er óálítandi.
Men vit kunnu aftur spyrja hví? Eg kann sjálvandi siga at Eusebius ger brúk av einum kristnum bókasavnið, har í tey kristnu hava savnað kristnar bókmentir, sum tey kristnu eisini løgdu dent á, líka niður til tíð Papiasar; so hví skuldi skriving Papiasar ikki koma frá pennið Papiasar og basera uppá hvat, skuldi skrivingin ikki komi frá penni Papiasar?
Harnæst er Papias nevndur í skrivingini hjá Irenaues, sum var lærisveinur Polykarps, sum kendi Jóhannes og aðrar ápostlar. Irenaeus skrivar í ár 180 og sipar eisini til Papias, eins væl og somu informatiónina, at Pætur hevur diktera evangeliið til Markus, og óheft av Papias.
Ein onnur kelda skriva um ár 140-160 er Justin Martyr, sum vísir á, at evangeliini eru at finna á kristna bókasavninum í Róm við byrjanini av 2 árhundra. Justin Martyr navngevur tað eina sum 'Endurminning Pæturs' við einum sitati úr Markusar Evangeliinum, kapitul 3. Tað vil siga Evangeliið eftir Markus, sum er keldan frá munnið Pæturs. Hetta samsvarar við tað informatión sum Papias veitir okkum.
Skulu vit tí fara eftir óheftum samtíðarheimildum, frá tíðini tá lærisveinarnir hjá ápostlunum og teimum, sum kendu hesar lærisveinar livdu, so hava vit í dag 3 heimildir, sum vísa á Markus sum eina keldu, diktateraða av Pætur ápostuli.
Tað er tí søguliga sæð, ein sterk ábending um trúvirði.
Við øðrum orðum, tað sum vit lesa hjá Markusi, eru søguliga sæð ivaleyst hendingar fortaldar, av einum eygnavitni Jesusar, í tíðini tá eygnavitnini livdu.


text:
Ruddingardagur - 13. mai
Kommunan vil fegin ganga á odda, tá tað ræður um at verja umhvørvið og styrkja hugburðin hjá hvørjum borgara at gera sítt til, at her skal vera reint og ruddiligt.
Ruddingardagurin í ár verður leygardagin 13. mai. Byrjað verður við morgunmati kl. 9.30 og síðani verður ruddað til kl. 13.00 tá kommunan bjóðar øllum til smyrjibreyð.
Endamálið við ruddingardegum er, at taka upp tað, sum liggur runt í kommununi. Hetta merkir eisini, at ruddingardagurin ikki er ætlaður sum eitt høvi hjá fólki at tøma kjallarar o.a.
Kommuna bjóðar plantugávu til øll húski, sum rudda.
Faldarin um ruddingardagin, sum er borin í hvørt hús í kommununi, sæst her.


text:
Sundabúffar við Brúnna
Nú er niðurteljingin byrjað til við brúnna, sum verður leygardagin 8. juli 2017.
Nógv ymiskt verður at hoyra og síggja og byrjað verður at bjóða vælkomin í spæliland kl. 18.00. Í ár verður við brúnna í økinum við Eydnuna, har nógv gott verður til matna eisini. Sum dømi kunnu vit nevna tann vælumtókta Sundabúffin. Eisini verða vaflur, kaffi, the og ymiskt annað til keyps.
Sum nakað nýtt kunnu fólk keypa okkurt smáting, sum kann grillast á báløkinum í skúlanum.
Nógvir tónleikarar og tónleikabólkar koma at framføra til við brúnna, sum t.d. Beinir, Týr, Kim og nógv onnur. Vitja okkum á Facebook og síggj skránna.
Sølan við dyrnar kostar kr. 395,00 fyri vaksin og 100 fyri børn (6-13 ár). Atgongumerkjasølan verður í brandstøðini á Oyrarbakka og bilar kunnu parkera framvið vegnum frá Eydnuni út á Oyrar og á parkeringsøkinum við skúlan og barnagarðin.
Vit síggjast við brúnna leygardagin.


text: Startlistin er nú klárur til “Danske Mesterskaber på Kortbane”, sum avdúkar eina ógvuliga avmarkaða føroyska luttøku, í mun til undanfarin ár. Eg havi funnið Hildur á Fløtti á listanum, sum fyri Ægir fer at svimja 50 og 100 frí, umframt 50 firvald, og eisini Dagmar M. Winther, sum fyri HS fer at svimja 100, 200 og 400 frí. Men SuSvim luttekur ikki, fyri fyrstu ferð í nøkur ár, og heldur ikki hvørki Pál Joensen fyri Aalborg Svømmeklub, ella Elspa Mørkøre fyri WestSwim. Danska meistarastevnan á stuttgeil 2009 verður í Odense frá 22. til 25. oktober. Les swimnews.dk


text:
- Publiceret den 24 mai 2011
- Víst: 10384
Eysturoyggin er fátækslig, tá ið talan er um fuglabjørg. Tey einastu fuglabjørgini eru norðast á oynni. Tá ið teir eldru tosaðu um fugl, so var tað svartfuglur, ið hugsað var um. Skamt vestan fyri Rivtangan stendur tann 188 metra høgi drangurin, ið nevnist Búgvin. Hann var eitt satt paradís hjá fugli, til komið var um miðjuna á seinastu øld, og teir góðu bitar, ið Búgvin læt frá sær, gjørdu stóran mun í døgurðatrognum hjá gjáarfólki hesa meira ella minni fátæksligu tíðina.
Navnið er lítið ella einki kent sum staðarnavn aðrastaðni. Hvat ið liggur fjalt í navninum Búgvin, verður ikki so lætt at greiða.
Man navnið koma av navnorðinum ein búgvi? Vit kunnu nevna dømi sum norðbúgvi, dalbúgvi, vesturbúgvi o.s.fr. Ein búgvi hevur ein bústað, og tað er ikki at taka seg aftur í, at Búgvin er ein rimmar bústaður hjá fugli.
Man navnið koma av navnorðinum ein búgvi? Vit kunnu nevna dømi sum norðbúgvi, dalbúgvi, vesturbúgvi o.s.fr. Ein búgvi hevur ein bústað, og tað er ikki at taka seg aftur í, at Búgvin er ein rimmar bústaður hjá fugli.
Kann navnið hava nakað við mansnavnið Búgvi at gera?
Ella er her talan um lýsingarorðið búgvin? Vit kenna øll orðafellið eitt búgvið borð. Kann bjargaferð í drangin (Búgvan) samanlíknast við at koma til búgvið borð (borðreitt við fugli)?
Okkara niðurstøða verður tann, at ivin er so stórur, at vit als ikki seta okkum før fyri at koma við nøkrum pástandi.
-------
Tá ið bjørgini vórðu býtt millum Funning og Gjógv, vórðu Búgvin og Torva mett móti øllum fastlandinum. Sum nevnt aðrastaðni, sluppu gjáarmenn at taka, og teir tóku Búgvan og Torvu, so teir munnu hava væntað sær líka nógvan fugl úr Búgvanum sum úr øllum fastlandinum. Góður er Búgvin, og trúliga varð hann søktur av teimum gomlu, og fuglurin var kærkomið ískoyti í tí dagliga húsarhaldinum. Talið á teimum monnum, ið hava søkt Búgvan gerst alsamt minni og minni, tí teir gomlu falla nátúrliga frá, meðan tað yngra ættarliðið als ikki hugsar um at fara í Búgvan.
Í bók síni "Eg stoyti heitt" hevur Sigurð Joensen eina sera góða grein um Búgvan, har hann m.a. umrøður fleiri av staðanøvnunum. Einstøk av hesum brotum hava vit loyvt okkum at endurgivið í sambandi við lýsing av nøvnunum.
Í "Varðanum" 1973 stendur greinin "Búgvin" hjá Daniel Klein í. Greinin er skrivað í 1949, og hon snýr seg í høvuðsheitum um tað bragdið, ið gjáarmenn framdu í 1892, tá ið teir við snildi og áræði aftur megnaðu at koma á toppin á Búgvanum, eftir at tann einasta uppgongdin var burturlopin. Her er rættuliga gjølla frágreitt, og her er nógvar hentar upplýsingar at fáa.
Í greinini "Fornminnir", ið stóð í "Varðanum" 1925, umrøður Poul Klein m.a. ta mangan tiltiknu "Hammershaimbsku bjargavikuna" í 1878.
Áðurnevndu greinar koma at standa sum livandi varðar um Búgvan, og høvdu lýsingar og staðfestingar av nøvnunum verið eitt lítið klípi í hesum varðum, so var endamálið rokkið.
Frá avgomlum døgum man Búgvin javnan hava verið søktur. Vit hava hoyrt um, at menn kluvu frá sjónum og heilt upp á toppin, men umleið 1850 leyp uppgongdin burtur. Uppgongdin var eystantil á røðini - út móti havinum.
Í 1892 eydnaðist, sum áður nevnt, at vinna toppin aftur. Olrik á Rætt (Joen Olrik Christiansen, f. 1846) var maðurin, ið kom við hugskotinum, hvussu fram skuldi farast.
Menn vóru á Ambadali og gjørdu bólið á Rivinum, og tá segði Olrik, at hann roknaði við, at tað bar til at spenna eina línu av Rivinum og norð á Bergstokkin, soleiðis at buktin av henni kom at liggja um toppin á Búgvanum. Bar hetta til, so var bara eftir at sleppa endunum, og so kom línan at hanga tvørtur um Búgvan sum sátubendil um sátu.
Hugskotið gjørdist veruleiki, og hvussu farið varð fram, stendur at lesa í greinini hjá Dánjal Klein í "Varðanum".
Men aðrar royndir hava verið gjørdar at koma upp á toppin, eftir at uppgongdin er burturlopin.
Jógvan Christiansen (1919 - 2002) , Gjógv, sigur soleiðis frá:
"Handlarnir vóru sannir mentunarberar í gomlum døgum, og Gamli- Pætur (Peter Joensen, f. 1873) fortaldi einaferð í "Sofusa handli" um eina slíka roynd, sum er gjørd onkustaðnis í millum 1870 og 1892.
Ikki minnast vit allar, ið Gamli- Pætur nevndi, men hann tosaði serliga um tað, at Sjúrður í Hoygarðinum (Sivert Joensen, f. 1853), Pætur í Sámalsstovu (Peter P. Joensen, f. 1842) og Óli á Skipinum (Ole Sivertsen, f. 1850) vóru komnir heilt upp undir toppin. Teir reistu strangan upp av Stóra Studningi og royndu at sleppa av stranganum, men teir sluppu ikki, og Pætur legði aftrat, at hvør var djarvari enn annar av teimum. Eftir at keturnar vórðu hongdar upp í 1892, var sjálvandi munandi lættari at koma upp á toppin.
Hvussu mangar ferðir, ið eru gjørdar upp á toppin síðani, er ikki gott at vita, men vist er, at í 1913, 1914 ella 1915 var seinasta ferð - higartil - at nakar hevur verið á toppinum á Búgvanum.
Uppi á toppinum eigur væl av lunda, so hetta var ein lundaferð. Vit fara at nevna menninar, ið við vóru ta ferðina: Jákup í Horni (Jacob Hansen, f. 1882), Óli Andreas á Rætt (Ole Andreas Christiansen, f. 1880), Jákup í Stólpa (Jacob Matras, f. 1873), Jóhannes í Gortru (Johannes Johannesen, f. 1854), Jógvan í Sámalsstovu (Joen Joensen, f. 1868) og Dánjal Rasmus Heimi í Horni (Daniel R. Joensen, f. 1890). Dánjal Rasmus fortaldi, at tá ið teir vóru komnir uppá, sat Óli Andreas honum við, meðan hann seig niður vestan fyri á Búgvanum, og har drap hann sín fyrsta lomviga.
Í 1917 vóru teir aftur í Búgvanum, og tá vóru hesir 8 uppi: Kornelius í Gortru (Kornelius Johannesen, f. 1860), Pól Johannes í Bíggjarlagnum (Poul Johannes Johannesen, f. 1888), Jákup í Horni (Jacob Hansen, f. 1882), Jákup í Stólpa (Jacob Matras, f. 1873), Dánjal Rasmus Heimi í Horni (Daniel R. Joensen, f. 1890), Óli Andreas á Rætt (Ole Andreas Christiansen, f. 1880), Kristian á Rætt (Christian Christiansen, f. 1883) og Sjúrður á Rætt (Sivert Christiansen, f.1887). Tað hava ikki verið nógvar bjargaferðir í Búgvanum frá 1917 til 1934. Grundin man hava verið tann, at bjargamenninir, eins og aðrir, vóru til skips um sumrarnar.
Í 1934 vóru teir so aftur, og tá vóru hesir við:
Jákup í Horni, (Jacob Hansen, f. 1882), Jákup í Stólpa (Jacob Matras, f. 1873), Jógvan á Klá (Joen Joensen, f. 1868), Pól Johannes í Bíggjarlagnum (Poul Johannes Johannesen, f. 1888) Sivert Martin á Fløtti (Sivert M. Joensen, f. 1901) og Kristian Jóhannus (Christian Johannes Jacobsen, f. 1894).
Undir krígnum vórðu fleiri ferðir gjørdar í Búgvan, men í 1943 man hava verið seinastu ferð, at boðað hevur verið í øll húsini til bjargaferð á Búgvan.
Ta ferðina vóru hesir uppi: Símun í Sámalsstovu (Simon Joensen, f. 1902), Oliver Debes, f. 1909, Kjartan Klein, f. 1918, John Niðri í Geil (John Joensen, f. 1919) og Pætur í Nýggjustovu (Peter Joeesen, f. 1920)."
Teir allar flestu, ið søkt hava Búgvan, liggja undir "grønu torvu", og tað nógva av tí, ið teir vistu um Búgvan, tóku teir tíverri við sær í grøvina. Enn eru tó nakrir heilt fáir eldri mans, ið søkt hava Búgvan, á lívi, og við teirra vitan og stóra hjálpsemi hava vit roynt at staðfest nøvnini. Tað hevur verið ein rættuliga torfør uppgáva, og tíverri eru tað nøkur nøvn, ið ikki hevur eydnast okkum at staðfest, og leggjast skal samstundis aftrat, at einstakar staðfestingar eru eitt sindur ivasamar - t.v.s. at navnið er á leið har, ið nummarið stendur.
Pætur í Nýggjustovu, (Pætur Joensen, (1920-2005), er ein av teimum fáu, sum eftir er í bygdini av teimum, sum verið hava í Búgvanum. Áðrenn vit fara at lýsa tey einstøku nøvnini, hava vit fingið hann at greitt okkum frá eini bjargaferð, hann hevur gjørt í Búgvanum.
Pætur í Nýggjustovu, (Pætur Joensen, (1920-2005), er ein av teimum fáu, sum eftir er í bygdini av teimum, sum verið hava í Búgvanum. Áðrenn vit fara at lýsa tey einstøku nøvnini, hava vit fingið hann at greitt okkum frá eini bjargaferð, hann hevur gjørt í Búgvanum.
Pætur í Nýggjustovu (1920 - 2005) greiðir soleiðis frá:
"Teir, sum vóru vanir at vera í bjørgunum, vóru altíð undangongumenn. Tað var altíð onkur, sum skaraði framúr, og hesin ráðførdi seg við aðrar, um teir ikki skuldu fara í Búgvan, og soleiðis spenti hann ferðina í.
Bjargavikan, ið er millum 10. og 20. juli, er besta bjargatíðin, og var tað kyrt og annars góð líkindi, so varð avgjørt at fara. Síðan varð farið í hvørt hús at boða frá, at teir ætlaðu sær í Búgvan.
Menninir vistu, hvussu siðurin var, so tað fóru altíð ein ella tveir bátar vesturundir við bjargamonnunum. Undirløgubátarnir, ið teir vórðu nevndir, skuldu føra alt vestur og vera har vesturi, meðan bjargamenninir vóru uppi. Teir skuldu taka fuglin upp, ið blakaður varð niður, og so skuldi maturin og vatnið eisini fáast upp til bjargamenninar.
Nú skal eg royna at greiða eitt sindur frá tí ferðini, tá ið eg var í Búgvanum. Hetta var í 1943, og hetta var samstundis seinastu ferð, at boðað hevur verið í øll húsini í bygdini til bjarga í Búgvanum. Eg varð spurdur, um eg vildi koma við, og eg játtaði. Hetta var ringt hjá mammu - hon vildi ikki lova mær - men eg segði, at eg fór.
Líkamikið, tá ið farast skuldi, hevði mamma gjørt mær skølingarnar til. Hon hevði sitið niðri á einum kamari og gjørt mær teir, uttan at eg visti av tí.
Vit vóru fimm mans á ferðini: Símun í Sámalsstovu (Simon Joensen, f. 1902), Oliver Debes, f. 1909, Kjartan Klein, f. 1918, John Niðri í Geil (John Joensen, f. 1919) og Pætur í Nýggjustovu (Peter Joeesen, f. 1920).
So varð farið vestur, men vit høvdu ein trupulleika. Vit máttu hava ein stranga við fyri at sleppa frá Smørkletti og uppeftir, men vit vóru ikki vísir í, hvar strangin skuldi standa, og tí bóðu vit Jákup í Stólpa (Jacob Matras, f. 1873), ið var óførur bjargamaður, koma vestur við at siga okkum, hvar strangin skuldi standa. Jákup var vorðin gamal, og børnini søgdu nei - hann skuldi ikki við - men hann kom kortini.
Vit komu vestur í øllum góðum - fóru síðani upp, og Jákup vísti okkum so, hvar vit skuldu seta strangan. Eisini vísti hann okkum, hvar kongar vóru, tá ið vit komu upp í strangan.
Tá ið hann var liðugur at greiða okkum frá øllum, letur í Símuni: "Jákup, tygum áttu bara at komið við okkum!" "Nei, eg komi ikki fyri børnini skyld", svaraði hann aftur.
Hann skuldi so fara aftur í bátin, men nú vísti tað seg, at tað var vorðið eitt sindur ókyrt á Tanganum. Inn av Smørkletti er eitt pláss, ið nevnist Skarvseygað, og tað var ikki óvanligt at síga niður í tað eygað og fara haðani í bátin. Gamli-Jákup varð síðani bundin í línuna og sigin niður í Skarvseygað - sigið var einar tíggju favnar - men tá hugdi hann aftur um seg, og tað læt í honum: "Hetta verður mítt seinasta sig - eg meini tað - so fer man!"
Tá ið Jákup var komin í bátin, fóru vit víðari. Símun í Sámalsstovu fór á strangan, og tað var beinan vegin, so kom hann upp á tað Gula Høvdið, og har var ein kongur. Tá ið hann var komin upp hagar, dró hann so okkum upp til sín, og tað var gott at fara haðani og longur upp - upp í Bólið. Tað er rættuliga stutt av Gula Høvdinum og upp í Bólið. So vóru vit allir í Bólinum, og dagurin var ikki nógv liðin, so avgjørt var at fara at royna eitt sindur tann dagin. Oliver og John skuldu fara á Bendingina. Oliver fór so vestureftir - tað gekk ein lítil løta, so kom hann til ein kong og legði á hann. Línan varð so spent tvørtur um Mjóvan á Bendingini, og soleiðis komu teir báðir vestur á Bendingina. Símun segði, at hann skuldi sita eftir uppiá, meðan Kjartan og eg fóru niður í Fláarnar. Kjartan var inni vestanfyri, meðan eg var eystanfyri. Har var fult av kullum niðurí, so har var gott at sita, men tað var nakað vátt av skræpu. Símun fyglaði so uppiá, meðan Kjartan og eg royndu við pilki.
Vit komu fyrr uppaftur, enn teir komu aftur av Bendingini, og meðan vit standa har, sigur Símun við okkum: "Nú fari eg at vita, um eg ikki klári at ganga Mjóvan á Bendingini uttan at nerta við línuna". Hann fór sum ein køttur vesturum - tað hefti ikki fyri.
Tá ið Oliver og John komu aftur av Bendingini, varð fuglurin kastaður útav, og undirløgubátarnir tóku hann síðani upp. Annars var tað vanlig mannagongd hjá teimum, ið vóru uppi, fyrst at leggja fuglin frá sær, og so kasta hann niður, so hvørt sum plássið minkaði.
Síðani gjørdu vit okkum klárar at fara tvørtur um Búgvan. Vit fóru gjøgnum Strikið á eystursíðuni, og línurnar vórðu kveilaðar í fimm, so hvør maður bar sín part.
Í Strikinum - innan fyri helvtina á Búgvanum - er ein mjóvi, men hann er ikki breiðari enn so, at strangartræið rakk tvørturum. Símun fór fyrstur, og hann gekk innan fyri strangartræið. Lína var á honum, og tá ið hann var komin vesturum, fóru vit aftan á honum - hvør aftan á øðrum.
So komu vit inn móti Dranka, og av tí at dagurin var so nógv liðin, varð avgjørt at fara í Letikatl, sum altíð hevur verið fast tilhaldsstað hjá bjargamonnunum eftir lokið dagsverk. Har hvíldu vit okkum eitt sindur, og so løgdu vit okkum at sova. Eg var ungur, og eg minnist tað, at eg svav eina løtu.
Morgunin eftir varð so tosað um, hvar farast skuldi. Vit vóru ikki nóg væl útgjørdir og ov illa mannaðir til at fara á Royðurókina, sum er besta fuglapláss í Búgvanum.
Vit avgjørdu so at fara at royna Skørina og Borðstólarnar. So fóru vit upp gjøgnum Gjógv. Har er turt og gott at ganga, so skølingarnir bitu seg ordiliga fastar í grótið. Vit komu so upp á eina hill, ið gekk eysturum, og har stóð ein vánaligur kongur. Hann var leysur, og bognaður var hann eisini.
Símun fór so fyrstur niður á endan á Skørini og fyglaði eitt sindur har, og so segði hann, at hann fór longur niður. Eg sat honum við í einum skorti, men seinni fekk eg at vita frá Jákupi í Horni, (Jacob Hansen, f. 1882), ið eisini var ein royndur bjargamaður, at eg hevði ikki sitið honum við í tí rætta plássinum. Jákup segði, at tá ið teir sigu niður undan Skørini, plagdi maðurin at sita við á sjálvari Skørini.
Símun kom so uppaftur og sigur við meg: "Nú skalt tú sleppa niður á Skørina!" Eg fór so niður á Skørina og pilkaði har so leingi, sum eg fekk nakran.
Tá ið vit vóru liðugir har, varð fuglurin blakaður niður, og vit fóru niður aftur gjøgnum Gjógv, niður móti Dranka og aftur í Letikatl eftir onkrum, ið vit høvdu lagt eftir har.
So var ferðin mestsum at enda komin, og vit fóru aftur sama vegin, sum vit vóru komnir - gjøgnum Strikið - og arbeiddu okkum so niður í bátin.
Fuglurin varð so lagdur upp Niðri í Fjøru. Vit fingu 1800 fuglar, men tað var ikki hildið at vera nógv, hóast vit bara vóru burtur í hálvan annan dag og ongan mat fingu upp. Fyrr kundu teir fáa eini 5000-7000 fuglar, og tá royndu teir eisini í fleiri dagar. Tá kom ofta víggja í eyguni og kinnklovarnar á fuglinum, tí hann hevði ligið so mikið leingi, men tað bilti ikki hjá okkum, tí vit vóru so stutt burtur.
So var bara eftir at býta, og tað hevur gingið eftir ávísum reglum, sum eru broyttar við tíðini. Í gomlum døgum varð fuglurin býttur soleiðis, at jørðin fekk helvtina, bjargamenninir ein fjórðing, og undirløgumenninir ein fjórðing.
Seinni varð hetta broytt til, at jørðin, bjargamenninir og undirløgu- menninir fingu hvør sín triðing, men minnist meg rætt, býttu vit eftir teimum gomlu reglunum.
Seinastu ferð, ið teir hava verið í Búgvanum, var í 1972.
Jógvan Nónsgjógv , f. 1931 greiðir soleiðis frá ferðini:
Í 1972 bleiv so farið aftur í Búgvan. Teir, sum við vóru, vóru Árni Brattaberg og Sigurd Magnussen, úr Vági, Helgi Tórgarð, úr Havn, og Jógvan Nónsgjógv, frá Gjógv.
Framgangshátturin var heilt øðrvísi enn áður. Tað varð farið upp nøkurlunda mitt á vestursíðuni - beint upp undir Royðurókina. Ætlanin var at royna Royðurókina.Vit brúktu ein langan stranga og ein langan stiga. Tað tyktist at gangast rættuliga væl, men so kom stígur í, tí nervarnar á tí eina manninum tóku at svíkja. Hann var bert vanur við at síga niðureftir, so hetta var so fremmant fyri honum, at hann noyddist aftur í bátin í fylgi við einum av okkum. Nú blivu vit so bara tveir eftir, men vit komu í nokkso nógvan fugl. Samstundis leitaðu vit eftir einari ketu, sum skuldi hingið niður av Royðurókini, men hon fanst ikki - møguliga burturrustað.
Tað var ein annar vegur at fara, og tað var at fara inn á Háls og haðani upp á Royðurókina, men har møttu vit einum trupulleika. Beint uttan fyri Háls komu vit til eina gjótu, sum vit hildu vera nóg so vandamikla at fara tvørturum við bert einum manni at sita við. Vit høvdu ikki langa roynd, men fingu væl av fugli - o.u. 100-200 lomvigar.
Undirløgubátur var Venus við Mads Joensen og Kristian Joensen.


text:
Kvinnum°tir
Fyrsta frÝggjakv°ld Ý hv°rjum mßna hava vit kvinnum°ti Ý Betesda. Vit m°tast kl. 20.00.
Kvinnum°tini eru vŠl vitjai. Har hittast yngri og eldri kvinnur til hugnaliga samveru vi stokkum afturvi kaffi og k°kum. Eisini er sangur og eitt lÝvgandi or.
Endamßli frß byrjan av, Ý 60-unum, var at stula tr˙boarum ˙ti og heima vi bundnum lutum. Hetta er sÝani broytt til at gera peningainnsavning hv°rt frÝggjakv°ld, og fer tann peningurin ˇskerdur til tr˙boarakonur.
Vit hava ofta vitjan av tr˙boarakonum, tß tŠr eru heima. Eisini hoyra vit arar kvinnur Ý samkomuni.
Til hv°rt m°ti er m°guleiki at tekna seg at gera kaffi nŠstu fer og at skipa m°ti, og er hetta eitt gott h°vi til at taka lut Ý arbeiinum og koma at kenna arar kvinnur.


text:
Eldraøkið ikki nóg høga raðfesting
Als onki samsvar er millum gyltu vallyftini hjá sitandi býráðssamgongu um batar á eldraøkinum og upphæddirnar, ið settar eru av til hetta endamál í uppskotinum til fíggjar- og íløguætlan fyri næsta ár.
Sambært uppskotinum hækkar raksturin á eldraøkinum við 5 mió. kr. í mun til í ár. Av hesum fer ein góð miljón til lønarhækkingar.
Eftir eru fýra miljónir, sum ikki røkka langt, tá tað kemur til nýggj átøk á eldraøkinum, eitt nú í heimatænastuni.
Og hyggja vit at íløgunum, ja, so stendur hvaðna verri til har, tí bert hálvonnur miljón er sett av til at fyrireika íbúðardepil til eldri fólk.
Og so billa tey okkum inn, at tey raðfesta tey eldru fremst!?!
Veruleikin er, at hetta eru smápengar samanborið við veruliga tørvin.
So verður hetta eisini endaliga fíggjarætlanin, er lítið gott í væntu hjá m.a. teimum hálvthundrað eldru borgarunum í kommununi, ið hava akuttan tørv á røktarheimsplássi.
Størsta einstaka uppgávuøkið
Greitt er, at trýstið á eldrarøktina í kommununi fer at økjast alsamt næstu árini.
Sostatt fer eldraøkið at kosta meir og verður størsta einstaka uppgávuøkið hjá kommununi.
Í 2030 verður talið á borgarum, ið eru 80 ár og eldri, tvífalt so stórt sum í dag.
Í frágreiðing, sum Heilsu- og umsorganartænastan hjá Tórshavnar kommunu læt úr hondum í august, verður m.a. við hesum í huga staðfest, at tørvur verður á fleiri røktarheimsplássum og at styrkja heimatænastuna.
Somuleiðis verður brúk fyri stutttíðarplássum á stovni, dagtilboðum og heilsufremjandi tiltøkum, eins og støða má takast til, hvat gerast skal við tey røktarbúpláss, sum í dag eru ótíðarhóskandi.
Alt hetta eru viðurskifti, sum sitandi býráðssamgonga sjálvandi átti at tikið hædd fyri í uppskoti sínum til fíggjarætlan fyri næsta ár.
Men hetta sæst tíverri ikki aftur í nóg stóran mun í uppskotinum.
Tjóðveldi fer at seta eldraøkið á breddan fyri komandi býráðsskeið.
Vit fara at arbeiða miðvíst fyri at menna hetta økið við at fremja loysnir, sum leggja upp fyri tørvinum í framtíðini.
Tekur tú undir við hesum, setir tú kross við Lista E 8. november!
Leivur Hansen, valevni á Lista E


text:
Soleiðis plagar tónalagið at vera, tá ið tað stundar til Ólavsøku. Tá eru øll vælkomin – eisini bygdafólk.
Men fyrrakvøldið var tónalagið eitt heit annað í sambandi við at áhugaverdur veljarafundur var í Sjónleikarahúsinum, har umboð fyri allar flokkar løgdu fram teirra sjónarmið. Evnini vóru mong, og nógvir spurningar vóru settir.
Parkerings-óskilið í miðbýnum fylti nógv eins og nógvar viðmerkingar vóru millum annað um bussleiðina. Seinasti spurningurin snúði seg um atkomuvegin til Havnar – um hvussu borgarstjórin og landsstýrismaðurin í samferðslumálum høvdu ímyndað sær at ferðslan frá undirsjóvartunlinum og frá Noðurstreymoy fór at verða leidd frá Hvítanesvegnum. Borgarstjórin greiddi í stuttum hvat avtalan gekk út upp á.
Í staðin fyri at leiða ferðsluna norðan frá inn á kommunala vegakervinum til valskipað parkeringsøki, ynskti borgarstjórin at bygdafólk kundu parkera við útjaðaran og koyra við bussi inn í miðbýin.
Hetta er jú ikki júst rætti boðskapur, vit í landsins stórstu kommunu skulu koma við. Sjálvandi skulu øll, sum koma til Havnar føla seg vælkomin – eisini tá ið tað ikki er Ólavsøka.
Ferðsluruðulleikin og manglandi parkering í miðbýnum kunnu loysast við tí plani, sum longu liggur á tekniborðinum hjá umsitingini í kommununi, og sum er staðfestur av býráðnum. Tað er bara at koma í gongd við hesum ætlanum. Harumframt er umráandi at fáa sett skjøtil á at byggja parkerings-hús á Skálatrøð og við Havnargøtu/Bursatanga.
Truplu parkeringsviðurskiftini í miðbýnum hava staðið upp á í alt ov langa tíð og skulu loysast nú !
Boði Haraldson – valevnið fyri Tjóðveldið.


text:
Monday, October 31, 2011
Tarira konsert í Samuelskirkjuni í Keypmannahavn
Tarira kemur nú til Keypmannahavnar í sambandi við Weekdays, sum er konsert saman við Teiti og DR Pigekor og sum verður í DR Koncerthus, Studio 2, hóskvøldið 3. november. Konsertin varð útseld fyri tveimum vikum síðani, men tey, ið fegin ynskja at hoyra nýggjar føroyskar kórtónar fáa møguleikan. Tí meðan Tarira vitjar í Keypmannahavn, fer kórið eisini at hava eina konsert í Samuelskirkjuni í Thorsgade 65, leygarkvøldið 5. november kl. 19.30.Atgongumerki á kr. 80 (kr. 50 fyri lesandi) kunnu keypast við dyrnar undan konsertini. Umframt nýggj verk eftir Teitur fer kórið eisini at framføra nýggjar útsetingar, sum kórleiðarin Sunleif Rasmussen hevur gjørt til tveir Waagstein sangir. Hartil fer kórið eisini at syngja sangir eftir Knút Olsen, sum eru á fløguni Mai-mynd. Ein fjølbroytt skrá við nýggjum og minni nýggjum, kendum og minni kendum kórtónum.
Posted by Listin at 9:50 AM
Labels: KP, Tíðindaskriv, Tónleikur


text:
Kyndil.fo: Kyndil hevur besta mansliðið og besta kvinnuliðið við í steypafinalunum leygardagin. Fleiri enn 30 av spælarunum í hópunum báðum hava slitið sínar barnaskógvar í Kyndli. Gongdin er úrslit av miðvísum ungdómsarbeiði í felagnum.
Kvinnuliðið hjá Kyndli er í síni fjórðu steypafinalu í fimm ár. Kyndilskvinnur vunnu steypakappingina í 2014 og 2017. Í FM-finalunum hava kyndilskvinnur verið øll árini frá 2013 til 2017 og vunnið tvey FM-heitir. Í ár liggja tær væl fyri at koma aftur í FM-finalurnar.
Kyndilsmenn vunnu steypakappingina í 2014 og spældu seg aftur í finaluna í ár við tveimum sigrum á VÍF. Nøkur ár eru liðin, síðan kyndilsmenn vóru í FM-finalunum, men mansliðið tykist nú at hava megi og samanseting til at røkka langt næstu árini.
Við yngru liðunum hevur Kyndil vunnið 44 steyp í FM- og steypakappingum síðan 2010. Í ár hevur Kyndil tvey lið við í steypafinalunum hja teimum yngru, G10 og D14. D16 og G18 vóru nøkur fá mál ov stutt at koma í finalurnar.
Kyndil setti í heyst ungdómsmennara í starv at byrja kappingarárið 2018/2019. Talan er um danan, Jonas Dehn Andersen, sum skal standa fyri at menna øll ungdómsliðini. Hann skal eisini vera bindilið millum ungu liðini og fremstu liðini.
Fortreytirnar fyri menningini skuldu verið av teimum bestu, nú høllin á Hálsi er vorðin tvífalt so stór sum frammanundan. Kyndil var virkið í trý ár at fáa hallarmálið framt í Gundadali og fegnast um, at kommunan loysti tað.
Framtíðin skuldi sostatt verið trygg - og grøn!
Um tú veitst okkurt, sum VP ikki veit - skriva so til vp@vp.fo


text:
Ársfundur hjá Kvinnufelagasamskipan Føroya
Kvinnufelagasamskipan Føroya boðar nú til ársfund á Toftum. Allir limir í Kvinnufelagnum eru hjartaliga vælkomnir at koma við á ársfund, sum er eitt gott høvi at hitta aðrar kvinnur, ið eisini hava áhuga fyri arbeiðinum fyri javnstøðu til kvinnur.
ÁRSFUNDUR hjá Kvinnufelagasamskipan Føroya verður hjá Tofta Kvinnufelag í hølum felagsins á Toftavegi 20, leygardagin tann 24. september 2016.
Fundarskrá verður sambært lógum felagsins.
Uppskot til viðgerðar á fundinum skulu sendast til: birtabisk@hotmail.com í seinasta lagi 20. september 2016.
Fundurin verður settur kl. 12:30.
Tær, ið ætla at vera við, skulu siga frá í seinasta lagi 22. september 2016 á telefonnummar 217538 hjá Jancy ella hjá Katrini á 217911.


text:
Í juli var árstíðarjavnaða fulltíðararbeiðsloysið 2,5%. Eftir kyni var tað 2,0 hjá monnum og 2,9% hjá kvinnum. Í juli fjør var arbeiðsloysið 3,2% og er síðani minkað niður í tað lægsta í mai við 2,2%. Í juni og juli er tað so aftur farið eitt vet uppaftur. Í tali var fulltíðararbeiðsloysið 693 persónar í juli í ár, tað eru 217 færri enn í juli í fjør.
Myndin omanfyri vísir gongdina í arbeiðsloysinum síðstu tólv árini, eins og munin millum talið av skrásettum arbeiðsleysum persónum, persónar umroknaðir til fulltíð, og árstíðarjavnað tal av fulltíðararbeiðsleysum. Aftast í hesi grein er ein lýsing av hesum hugtøkum.
Í talvuni niðanfyri er arbeiðsloysið fyri alt landið, menn og kvinnur, lýst mánað fyri mánað, frá juli 2016 til juli 2017, bæði í tali av fulltíðararbeiðsleysum persónum og í % av arbeiðsfjøldini.
Munurin millum kynini í arbeiðsloysi minkaður
Samstundis sum arbeiðsloysið er nógv minkað síðstu árini, minkaði eisini munurin í arbeiðsloysi millum kynini, sum sæst á myndini niðanfyri. T.d. vóru 100 færri menn arbeiðsleysir í juli í ár, samanborið við juli 2016 og 111 færri kvinnur.
Størst arbeiðsloysi hjá kvinnum 25-34 ár – minst hjá monnum yvir 45 ár
Minsta arbeiðsloysið er hjá monnum og kvinnum yvir 45 ár, men serliga lágt hjá monnunum í hesum aldri við 1,7%. Størst er arbeiðsloysið hjá teim 25-34 ára gomlu, harav serliga hjá ungu kvinnunum í tí aldursbólkinum við 5,5%, eisini hjá monnum er tað hægst í hesum aldursbólkinum. Ein lutfalsliga stórur partur av teimum eru skrásett sum arbeiðsleys eftir forsorgarlógini.
Minst arbeiðsloysi í Norðoyggjum, nógv størst í Suðuroy
Stórur munur er á arbeiðsloysinum í ymisku sýslunum:
- Minst er tað í Norðoyða og Eysturoyar sýslum við ávikavist 1,3% og 1,4%.
- Síðani millum 1,7 og 2,0% Vága, Sandoyar og Norðstreymoyar sýslum við 1,7-2,0%.
- Nakað størri í Suðurstreymi við 2,7%.
- Nógv størst er arbeiðsloysið í Suðuroy við 6,5%, ávikavist 6,8% hjá kvinnum og 6,2% hjá monnum.Ein orsøk er uttan iva eldsbrunin á uppsjóvarvirkinum Varðanum Pelagic tann 9. juni, har virkið brendi niður.
Nógv lægsta arbeiðsloysið yvirhøvur er hjá monnum í Norðoya sýslu, har tað bert er 0,6%. Hetta sæst av myndini niðanfyri.
Um árstíðarjavning
Árstíðarjavnað tøl eru reinsað fyri árstíðaravvik, sum t.d. afturvendandi sveiggið í virkseminum millum vár og summar, heyst og vetur. Hetta merkir, at til ber at hyggja eftir gongdini mánað fyri mánað, uttan at samanberingin verður órógvað av regluligum sveiggjum millum árstíðirnar. Til ber at lesa meira um árstíðarjavning her.
Trý mát: rakt av arbeiðsloysi, umroknað til fulltíð, og árstíðarjavnað
Í uppgerðini hjá Hagstovuni eru íroknað skrásett arbeiðsleys hjá ALS og hjá Almannastovuni.
- Hetta eru tey, sum eru rakt av arbeiðsloysi, og her telja øll líka, líka mikið hvussu lítið ella nógv tey eru arbeiðsleys í tíðarskeiðinum.
- Út frá skrásetta talinum av arbeiðsloysistímum verða tey í ALS umroknað til fulltíðararbeiðsleys, t.v.s. arbeiðsleys allar 40 tímarnar í vikuni. Tey, sum ikki eru í ALS men fáa arbeiðsloysisveiting frá Almannastovuni, eru øll roknað sum fulltíðararbeiðsleys.
- Síðan verður eisini roknað eitt árstíðarjavnað tal av fulltíðararbeiðsleysum.
Dagførdu arbeiðsloysistølini eru nú tøk í hagtalsgrunninum við fleiri útgreinaðum upplýsingum her.


text:
Landsskjalasavnið Faroese National Archives
Postboks 1155
FO-110 Tórshavn
T-postur: skjalasavn@skjalasavn.fo
Tlf: +298 340 540
Seinast dagført: 06-07-2016
Landsskjalasavnið hevur til endamáls at tryggja varðveitingina av savnindum og skjølum, ið hava søguligt virði ella hava fyrisitingarligan og rættarligan týdning fyri borgarar og myndugleikar. Landsskjalasavnið skal syrgja fyri, at varðveittu savnindini altíð eru tøk hjá myndugleikum og almenningi. Landsskjalasavnið ansar eisini eftir, at umsitingarligar skrásetingarskipanir og skjalagoymslur hjá almennum myndugleikum eru tryggar og lúka tær treytir, sum eru settar í lógum og fyriskipanum.


text:
Steinbítur verður upp í 150 cm langur og heldur til úr taraskóginum og út á 500 m dýpi. Høvdið er heldur stórt og kubbut og líkist ikki høvdinum á øðrum fiski. Hann hevur stóran og sterkan kjaft, og tenninar eru ógvuliga sterkar. Fremst í kjaftinum hevur hann bogaðar tøkutenn, og í gómanum eru kúputar tenn at bróta igulkerar, skeljar og krabbagággur við.
Í gýtingartíðini er steinbítur tó minni vandamikil, tí tá missir hann tenninar. Hann etur einki, fyrr enn tenninar eru vaksnar aftur.
Kanningar vísa, at 20 ára gamal steinbítur er í miðal ein metur langur.


text:
Mynd frá fyrr í ár: www.jn.fo
Sannførandi 3-1 sigur í seinasta heimadystinum
(Dystarfrásøgn) 07 Vestur vóru betra liðið á Dungasandi í dag, og, við trimum móti einum, vunnu vit sannførandi sigur í seinasta heimadystinum í ár. Martin og Søren skutu ávíkavist fyrsta og seinasta málið, meðan annað málið var sjálvmál.
Hóast sera vánaligt veður fyri tað mesta seinastu vikuna, vóru líkindini rættiliga góð í Sørvági í dag. Tað regnaði eitt sindur illa við hvørt, men tað darvaði ikki spælinum.
Bert tríggir minuttir vóru spældir tá vit løgdu okkum á odda. Vit vunnu fríspark í høgru síðu, og Holgar, í dysti nummar 200 á besta liði okkara, legði ein sukurbólt á pannuna á Martin. Púra ódekkaður mitt í brotsteiginum var tvørámaðurin eirindaleysur móti gomlu liðfeløgunum og skallaði til 1-0.
Vit høvdu nakrar naskar atsóknir eftir hetta, men, tá lítil hálvur tími var farin, javnaðu gestirnir. Vit vóru eitt sindur ókonsentreraðir í verjuni og tað førdi til at Jóannis setti hondina fyri og dómarin bríkslaði fyri brotsparki. Jón Krosslá Poulsen var settur at skjóta móti gamla liðfelaga sínum í málinum. Hann smekkaði til og Ivan fekk hondina fyri. Skotið var hart og vann inn um málstrikuna til 1-1.
Dysturin var javnari eftir hetta, og fram til hálvleik hendi ikki tað stóra. Vit høvdu tó ikki spælt langt inn í annan hálvleik, so vóru vit aftur á odda.
Okkara byrjaðu eisini annan hálvleik betri og skaptu eitt ávíst trýst. Eftir annað hornasparkið var annar miðverjin hjá TB/FC Suðuroy/Royn, Anton Holse, óheppin og skallaði bóltin í egið mál.
Vit vóru stórtsæð betri restina av dystinum, hóast gestirnir arbeiddu hart. Og tá í annar hálvleikur var gott og væl hálvrunnin, avgjørdu vit dystin: John, sum fimm minuttir áðrenn var komin inn fyri Ken, fekk bóltin úti í høgru síðu. Hann bíðaði til Søren var komin uppá pláss og legði flatt innfyri, og so kundi Søren seta bóltin í netið til 3-1.
Tað, sum eftir var, hendi ikki tað stóra, og so kundu vit gleðast um, at seinasti dysturin á Dungasandi í ár endaði við sigri og harvið 25 stigum, sum er nýtt met. Leikarar og fjepparar takkaðu hvørjum øðrum fyri í ár og so er bara at bíða til leygardagin fyri at finna útav, um vit framhaldandi eru EFFO-lið.
Liðið: Ivan Stojkovic; Jóannis á Steig, Martin Tausen, Torstein Mýlingstind, Petur G. Dalbø; Janus S. Samuelsen (Asbjørn, 89.), Pål Fjelde, Høgni E. Nielsen, Holgar Durhuus (Jákup, 86.); Ken Fagerberg (John, 66.); Søren B. Nielsen.
Eyka: Silas Eyðsteinsson, Dann Fróðason, Asbjørn Heðinsson, Jákup Sveinbjørn Olsen, Sølvi Egilsson, Tór-Ingar Akselsen, John Frederiksen.


text:
Lambskjøt í gularótum
Arbeiðsháttur
Flys gularøturnar og sker leykirnar í smá pettir og legg alt í eitt fat, sum er so mikið stórt, at eitt tjógv fær ligið í. Lat umleið 3 dl av vatni í fatið og krydda kjøtið við salti og pipari og koyr so tveir heilar hvítleykir í. Ikki pilka skalið av hvítleykinum.
Set alt inn í ovnin á 180 hitastigum í tríggjar tímar.
Sker eplini í skivur og legg tey í eitt fat. krydda við salt pipar og sker 4 puntar av hvítleyki í smá petti og lat út yvir eplini. Stoyt so mikið av róma omaná at eplini eru hálv undir í rómanum. Set í ovnin í 30 minuttir til 40 minuttir. Ið hvussu er, til rómin er næstan burtur úr fatinum, tað vil siga, at eplini hava upptikið næstan alla vætuna úr rómanum.
Sós
Brúka vatnið frá fatinum við kjøti, gularótum, leyki og hvítleyki og blanda tað við mjøl/róma. Krydda eftir smakki. Koyr liting í.
Servera við heitum reyðkáli.
TilfarEitt tjógv
Salt
Pipar
Hvítleyk
2 kilo av gularótum
1 kilo av leyki
2 kilo av eplum
Róma
Reyðkál


text:
Túrur oman Sandagerði t. 8/5-18
Kunning í sambandi við páskafrítíðina!
Góðu foreldur Eg vil hervið kunna tykkum um at matarskipanin fer í páskafrí frá mánadegnum 26. mars til og við mikudagin 28. mars. Børnini skulu hava matpakka við hesar dagarnar. Um so er at barn tykkara hevur frí í ein ella fleiri dagar í páskafrítíðini, verða tit biðin um at siga starvsfólkunum á stovuni frá. […]
Gerandisdagur í Smæruni
Vit blanda og finna tann “rætta” litin til okkara egg.
Námsfrøðingur til Dagstovnin á Argjum
Tórshavnar kommuna søkir eftir námsfrøðingi vegna Dagstovnin á Argjum. VIT SÓKNAST EFTIR: Námsfrøðingi fyri námsfrøðing í barnsburðarfarloyvi at starvast í barnagarðsstovu 25 tímar um vikuna, frá áleið 16. apríl 2018 til 14. juli 2019. Um námsfrøðingur ikki verður settur, kann hjálparfólk verða sett í tíðaravmarkað starv. DAGSTOVNURIN Á ARGJUM LEGGUR MILLUM ANNAÐ DENT Á: • […]
Tjaldurs-verkætlanin t. 26/2-12/3
Foreldrakaffi hósdagin 1. mars 2018
Góðu foreldur! Hósdagin 1. mars í millum kl. 15:00 – 17:00, eru tit vælkomin til ein drekkamunn, á stovuni har barn tykkara gongur. Meiningin við foreldrakaffi er, at foreldur geva sær stundir til at steðga eina løtu, tá tey koma eftir barninum; práta við onnur foreldur og starvsfólk, og møguliga síggja eitt hvørt, sum […]
Ráðleggingardagur 13. apríl 2018
Kunning! Góðu foreldur Fríggjadagin 13. apríl 2018 verður ráðleggingardagur á Dagstovninum á Argjum. Evnið á ráðleggingardegnum verður “Betri vinir”, sum er ein fyribyrgjandi verkætlan í móti happing. Stovnurin tekur ikki í móti børnum hendan dagin. Vinarliga Irena Tróndheim
Føstulávintshald mánadagin 12. februar 2018
Skrá Kl. 09:30 Vit fara uppá gólv Kl. 10:00 Tunnusláing Kl. 11:30 Døgurði: bollar í karry Kl. 14:00 Millummáli: brún skuffukøka
Sletutúrur í Havnardali t. 31/01-18
Sóljubørnini í Græsagarði t 29/01-18
Sóljubørnini vóru ein túr niðri í Sandagerði t. 23/1-18
Kunning í sambandi við verkfall og verkbann
Góðu foreldur Eftir boðum frá pedagogfelagnum fara undirritaða og Jóhanna, sum er varaleiðari, í verkfall í morgin kl. 07:00. Hetta kemur fyrst og fremst at ávirka virksemið á stovuni, sum Jóhanna arbeiðir á, men kann eisini koma at hava ávirkan á virksemið á hinum stovunum. Aftur at hesum, hevur Kommunala arbeiðsgevarafelagið boða frá verkbanni […]
Sóljubørnini spæla sjónleik
Heyhey Í nógvar vikur hava vit í sóljuni vant sjónleikin Snjóhvíta og Sjórænararnir fram til foreldrakaffi sum var í gjár 20. november. Sjónleikurin snúði seg um nakrir sjórænarir, sum vildu hava skattin hjá høgguslokkinum. Samstundis var Snjóhvíta í skóginum og bleiv fangað av sjórænarunum, men so kom prinsurin og bjargaði prinsessuni, og afturfyri vísti hann […]
Jólahald á Dagstovninum á Argjum
Hósdagin 7. desember verður jólahald á Dagstovninum á Argjum. Skrá fyrrapartin: Kl. 9:30 Allar stovurnar møta í Akkuleyu til jólahugna Felagssangur (Eitt fjós og ein krubba) Smæran framførir Summardáin framførir Akkuleyan framførir Blákollan framførir Sóljan framførir Børkuvísan framførir Vaksin framføra sang og sjónleik Vit dansa um jólatræið (Sangir: Lítla fitta nissa mín, Vit ganga runt um […]
Ein góður túrur framvið Sandá.
Áheitan!
Úr skónum, tá vit koma inn á stovnin Framyvir fara vit at heita á øll um at lata seg úr skónum, tá komið verður inn á stovnin. Hetta hevur serliga stóran týdning, tá tað er kavi og vátt í veðrinum, tí gólvini verða sera vát og skitin, tá vit koma inn í skóm. Minka […]
Mál og samskifti
Síðan august hava vit í Akkyleyuni lagt dent á, at læra hvønn annan at kenna og at øll koma at trívast. Somuleiðis hava vit arbeitt við “mál og samskifti”, tí at eitt vælment mál er av stórum týdningi fyri at barnið trívist. Vit brúka málið til at greiða frá okkara tørvi, og til at deila […]
Pannukøkur og ís
Í dag vóru vit so heldig at fáa pannukøkur og ís til millummála, aftaná vit høvdu verið úti og spælt í kuldanum. Nú kavin skjótt fer at koma, er tað ordiliga gott at hava eina heita kavadrakt og góðar vøttir at fara í – so verða vit so ikki køld 🙂 Takk fyri í dag, og […]


text:
Barbara Holm 07.12.2017 (12:45)
Nú er eisini streymslit í Fuglafirði
Fyri lítlari løtu síðani fór streymurin í Fuglafirði. Sostatt er myrkt bæði í Fuglafirði og í Vágoynni júst nú. Fyrr í dag hevur verið streymslit í Havn, í pørtum av Norðoyggjum og Eysturoynni, í Leynum og Skælingi, men nú eru bert Vágoyggin og nú Fuglafjørður eisini, sum framvegis bíða eftir at fáa streymin aftur.
Sev torir ikki at siga, nær Fuglafjørður fær streym aftur, men væntar tað verður innan fyri ein tíma. Í Vágoynni verður tað ivaleyst innan fyri 30 minuttir.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
- Vit elska blóð í Ekstrablaðnum, men vit ætla ikki at fara so langt, sigur blaðstjórin á Dimmu í Pressuni í Útvarpinum, har Pidda-málið er til viðgerðar. Besserwisser faktorurin er nokk so høgur hjá miðlunum, sum okkara vegna eiga tveir sessir í Rættinum.
Fólk eru á gosi um tær frásagnir, sum allir miðlar uttan undantak hava úr Rættinum í Pidda-málinum.
Í fyrsta lagi á gosi um tann óhugna, sum frásagnirnar leggja á blik og í øðrum lagi á gosi vegna tey avvarandi. Javel, eg kenni ongan teirra, men hinvegin lurti eg eftir Útvarpinum og hyggi eftir Degi og Viku, sum varpar beinleiðis úr Rættartúninum klokkan 19, hóast Rættarsalurin lukkar klokkan 16. Git mær tað.
Men tað áhugaverda er ikki senditíðin og um sent verður beinleiðis ella ikki, men tað faktum, at nú hava vit eitt kriminalmál av teim sjáldsomu, sum vit annars bara hoyra um uttan úr sjónvarpsheimi, ella lesa um í svenskum krimisøgum. Eg havi so einki mótmæli hoyrt móti hesum tíðinda- ella undirhaldssøgum, hvussu óhumskar tær so eru. Havi bara hoyrt hesar fiktivu søgur, serliga tær hjá Stieg Larsson, umrøddar sum listaverk, ið raka ein tíðaranda og nýdefinera eina gamla siðbundna hevd.
At seta forboð, sensur, í verk, tí at talan nú er um eitt heimligt mál, undrar meg. Havi grundað yvir, hví so man vera, at vitug, vaksin fólk í fullum dagsljósi mótmæla og beint fram vilja steðga hesum sjáldsama nærlagda tíðindalfutningi.
Eri komin til tað niðurstøðu at endaleysa søgan úr Rættinum fer fram í egnum landi, mitt millum okkum øll, mitt í okkara egna heimliga veruleika. Tað er at ganga føroysku fólkasálini ov nær.
Hendingin og frásagnirnar skaka og skeikla okkara sjálvsmynd og sjálvsfatan. Tað brýggja vit okkum slettis um. Nei, sovorðið kann ikki henda her hjá okkum, siga vit. Og ger tað tað allíkavæl, so avnokta vit alt. Hetta hendi als ikki. Og hendi tað allíkavæl, so sløkkja vit fyri boðberanum og avnokta alt í øðrum liði, og flyta vælforeint á útlendskar ræsir, har veruliga lívið, við bandittum og hetjum, livir sítt fríska lív, øllum til teitis, bara ikki her hjá okkum.
Man hetta avnoktandi lyndi og skerda sjálvsmyndin, tað at viðurkenna egnan veruleika, stinga so djúpt, at vit aftur hava høvi at taka um rótina á mest avgerandi politiska spurningi í nýggjari tíð? Eitt manglandi sjálvræði, sum elvir til eitt markleyst ábyrgdarloysi og tvørrandi førleika og áhuga at grípa í egnan heimligan barm? Er hetta enn ein staðfesting av einum tjóðskaparligum sorgarleiki, sum fekk yrkjaran at staðfesta: Tí er so lítið burturúr her blivið?
Nei, eg bara spyrji, innan eg í einum føroyskum miðili kann lesa hvat ein útlendskur miðil sigur, hvat vit skulu halda, gera og siga um viðurskifti, sum frá fyrstu hond eru ósigilig á okkara egna máli. Og ikki eitt orð um at ákærdi er útlendingur. Tað eru vit, sum eru útlendingar.


text:
3 av okkara timburlærlingum hava staðið sveinaroyndina sum húsasmiðir. Sveinaroyndin var tikin á timburdeildini á Glasir. Vit ynskja lærlingunum hjartaligani tillukku við sveinaroyndini. Nú er bert eftir at bíða til lærutíðin er
Í sambandi við økt virksemi hjá J K Petersen er neyðugt at styrkja maskinfakligu manningina á verkstaðum. Tí verður søkt eftir dugnaligum smiðum, entreprenørmaskin- og ella lastbilamekanikarum. Arbeiðið fevnir um viðlíkahaldan
Søkt verður eftir arbeiðsleiðara Í sambandi við økta virksemið hjá J K Petersen á Skálafjørðinum søkja vit eftir einum arbeiðsleiðara/formanni. Høvuðsuppgávurnar í arbeiðinum eru m.a. at fáa arbeiðsgongdirnar í verklagsarbeiðinum
So var tíð at royndarkoyra okkara nýggju reinsuskipan á blandistøðini hjá J K Betong.Skipanin reinsar og skilur betong frá skervi og sandi. Betongið verður pressa saman til máttur, ið kunnu nýtast aftur í t.d. landbúnaðinumFleiri tíðindi


text:
Ársins comeback: JoKa spælir á Vágsbø
Superbólkurin ger comeback við framførslu á Summar Festivalinum
Føroyingar sleppa at uppliva eina live-framførslu av teimum heilt sjáldsomu, tá ið bólkurin JoKa ger comeback í eitt kvøld á Summar Festivalinum.
Fyrsti sangurin hjá JoKa var á útgávuni Ung 85, og í 1986 kom JoKa við sínari fyrstu útgávuni. Á útgávuni vóru sangir sum »Torvatrøllið (Tit ræðast meg øll)«, »Barnið (Tú bar mær ta sól)«, »Ivast« og »Flúgvi eg til tín«. Onnur útgávan hjá JoKa kom í 1992, og tá løgdust sangir sum »Nú er veðrið gott« og »Stýr tær« afturat. Seinni var upprunabandið endurútgivið sum fløga, og tá vóru fýra nýggir sangir eisini tiknir við.
Sangirnir hjá JoKa vóru stór hitt, og sangirnir liva framvegis væl og eru javnan at hoyra. JoKa var ongantíð veruligur live-bólkur, og teir høvdu bert fáar framførslur. Nú verður so høvið at hoyra JoKa við fullum útblástri á stóra palli á Summar Festivalinum.
Karl Martin Samuelsen og Jóhannus á Rógvu Joensen eru høvuðsmenn í JoKa, sum eisini er navngivin eftir teimum, og afturat sær á pallinum fara teir at hava Kim Hansen, Josva Debes, Mikkjal Hvannastein, Janus Kampmann og Lailu Carlsen.
– Vit eru sera spent upp á at spæla á Summar Festivalinum, og eg gleði meg nógv til at fara undir venjingarnar og at sleppa at spæla góðu, gomlu JoKa-sangirnar aftur, sigur Karl Martin Samuelsen.
Summar Festivalurin verður hildin dagarnar 9. til 11. august.


text:
Orð og lag: Páll Oddur Lamain Rubeksen
Ein maður situr inni í mínum køki,
og drekkur av mínum mjólkapakka.
Eitt breyð í hondini hjá sær,
og munnin fullan av molum.
Kløkkur setist hann við mítt borð,
og trívur síðan í síni orð.
Tað var nú gott, at hurðin stóð opin hjá tær.
Fyri einari viku síðan rýmdi daman frá mær.
Og kaldur og svangur streyk eg aftur og fram.
Tað var nú gott, at eg teg fann.
Ein bøssa mást tú ikki halda meg vera.
Við skótunum eg plagdi at marsjera.
Hví fert tú ikki yvir til grannan,
drep hann og sig, at tú fann hann.
So fær tú bæði hús og bil hjá honum,
eitt nýtt lív og eina rúgvu av konum.
Tað fari eg at gera. Kann eg lána knívin frá tær?
Eg fari at hevna meg, tí at daman rýmdi frá mær.
Og so kann eg koma at vitja teg, tá eg vil.
Eg skal passa uppá hundin, og vaska tín bil.
Hvar skal eg fara?
Niðan í hagan, har seyðurin stútar meg?
Upp í luftina, har fuglurin pikkar meg?
Niður í sjógvin, har fiskurin etur meg?
Nei, nei, nei, nei, nei
Eg verði her ein dag aftrat.
Nú stendur hann har og bankar uppá.
Grannin kemur út, men hvat hendir tá.
Hann fer inn og spyr, um hann kann lána ein ost.
Gaman í, men so sker hann grannan á háls.
Amputerar bein og armar frá kroppi,
setur seg niður. Hattar var væl sloppið.
Nú fari eg at steikja hjernan á pannuni hjá tær.
Eg havi einki etið, síðan daman fór frá mær.
Og so fari eg í bað við kropp og beinum.
Eg skal piða tey sundur, meðan eg puli teimum.
Grannin hjá tær kemur altíð eftir mær
Grannin hjá tær kemur altíð eftir mær
Grannin hjá tær kemur altíð eftir mær
Grannin hjá tær kemur altíð eftir mær


text:
Býráðsfundur 23. februar 2012 kl. 17.00
Býráðslimir:
Magnus Rasmussen, formaður, Sæunn Ó. Hansen, næstformaður, Beinta Olsen, Klæmint Østerø, Bjarni Kjeld, Arnfinn Langgaard, Karl Rasmussen, Kristian Gaardbo, Fríðbjørg Weihe, Hans Jákup Johannesen, Kári E. Jacobsen
Ikki møtt : Hans Jákup Johannesen
1.
J. nr. 11/00093 2. viðgerð av eykajáttan til umvæling av gøtuljósum, sum fingu skaða í ódnini 24/11-2011 og seinni illveðri.
Tilmæli frá Teknisku deild:
Nógvir skaðar hava verið á gøtuljósini av illveðri seinastu tíðina.
Tekn. deild hevur, saman við veitarunum á økjunum, kanna skaðarnar og verður mett, at kostnaðurin fyri at gera gøtuljósini aftur liggur uml. 500.000 kr.
Tekn. deild mælir til at játta pening til endamálið, soleiðis at gøtuljósini kunnu fáast aftur á nøktandi støði.
-Tekniska nevnd hevur á fundi 17.01.12 samtykt at mæla til, at taka undir við tilmælinum frá Tekn. deild, og í hesum sambandi biða býráðið um eykajáttan.
-Fíggjarnevndin hevur á fundi 19.01.2012 tikið undir við tilmælinum frá Teknisku nevnd og at eykajáttan til hetta verður fíggjað úr gjaldføri kommununar.
-Býráðið hevur á fundi 26/01-2012 samtykt at taka undir við Teknisku nevnd og fíggjar-nevndini.
-Býráðið hevur á fundi 23/02-2012 við aðru viðgerð einmælt samtykt eina eykajáttan á kr. 500.000,- til umvæling av gøtuljósum.
2.
J. nr. 560 - 06/00980 2. viðgerð av eykajáttan til nýggja moldgoymsla í Nes haga saman við Nes kommunu og vegur til moldgoymslu.
-Vinnu- og havnanevndin hevur á fundi 16.01.12, samtykt at mæla til, at tikið verður undir við ætlanini, at tikið verður undir við sáttmálunum við hagastýrið og Búnaðarstovuna og at biðið verður um eykajáttan á kr. 450.000,-.
-Fíggjarnevndin hevur á fundi 19.01.2012 tikið undir við tilmælinum frá VHN og at eykajáttan til hetta verður fíggjað úr gjaldføri kommununar.
-Býráðið hevur á fundi 26/01-2012 samtykt at taka undir við Vinnu- og havnarnevndini og fíggjarnevndini.
-Býráðið hevur á fundi 23/02-2012 einmælt samtykt við aðru viðgerð samtykt eina eykajáttan á kr. 450.000,- til nýggja moldgoymslu.
3.
J. nr. 12/00175 Hagastýrið fyri Innan Gjógv á Skála heitir á kommununa um at fáa arbeiðið gjørd, við at slætta moldina/avgrevsturin, sum bleiv koyrt frá barnagarðinum niðan á Mýruhjalla.
Tilmæli frá Teknisku deild:
Tekn. deild hevur gjørt uppskot til avtalu (df. 14. febr. 2012) millum Runavíkar kommunu og hagastýrið Innan Gjógv á Skála.
-Teknisk nevnd hevur á fundi 13/02-2012 mælt til at góðkenna avtaluna.
-Býráðið hevur á fundi 23/02-2012 einmælt samtykt at taka undir við tilmælinum frá Teknisku nevnd.
4.
J. nr. 12/00227 Endurskoðan av játtanini til stuðul til ítróttarfeløg v.m.
Mentanardeildin mælir til, at hækka ítróttastuðulin fyri 2012 við kr. 220.000,-.
-Meirilutin í mentanar nevndini tóku undir við tilmælinum frá Mentanardeildini. Minnilutin tók ikki støðu til málið, tí at skoðbráðið var ov stutt.
-Fíggjarnevndin hevur á fundi 16.02.2012 tikið undir við tilmælinum frá meirilutanum í Mentanarnevndini.
-Býráðið hevur á fundi 23/02-2012 einmælt samtykt at taka undir við tilmælinum frá mentanarnevndini og fíggjarnevndini.